
PORADNÝ VÝBOR PRE RÁMCOVÝ DOHOVOR NA OCHRANU NÁRODNOSTNÝCH MENŠÍN
Štvrtý posudok o Slovenskej republike, prijatý dňa 3. decembra 2014
ZHRNUTIE
Inštitucionálna štruktúra Slovenskej republiky týkajúca sa ľudských práv a práv menšín prešla v rokoch 2010 až 2012 významnými zmenami. Schopnosť vlády účinne koordinovať všetky záležitosti týkajúce sa ochrany národnostných menšín sa oslabila najmä po zrušení pozície podpredsedu vlády pre ľudské práva a národnostné menšiny v roku 2012. Predstavitelia národnostných menšín považovali tieto zmeny za vyňatie ich záležitostí z programu vlády, čo u nich vyvolalo frustráciu. Splnomocnenec vlády pre rómske komunity bol vyňatý zo štruktúry oblasti ľudských práv a preradený pod záštitu Ministerstva vnútra. Tento krok podľa všetkého vykresľuje znepokojenie v súvislosti s rovnosťou Rómov a ich prístupom k právam ako bezpečnostnú hrozbu. Koncom roka 2014 bolo Ministerstvo spravodlivosti poverené úlohou prevziať zodpovednosť v otázkach ľudských práv na národnej úrovni od januára 2015.

Bola vypracovaná Celoštátna stratégia ochrany a podpory ľudských práv v SR a údajne obsahuje cieľ vytvorenia uceleného legislatívneho rámca pre oblasť práv osôb patriacich k národnostným menšinám. Boli podniknuté významné kroky vrátane legislatívnych zmien s cieľom umožniť nájsť primeranú rovnováhu medzi cieľmi podporovať používanie štátneho jazyka a chrániť právo na používanie menšinových jazykov. Primerané napĺňanie potrieb a požiadaviek obyvateľov, a to aj v oblasti dvojjazyčnej topografie, si vyžaduje väčšiu flexibilitu pri vykonávaní právnych predpisov a užší dialóg vedený s predstaviteľmi dotknutých národnostných menšín.
Rómovia naďalej čelia vážnym prekážkam v prístupe k právam. Situácia rómskych detí vo vzdelávacom systéme zostáva osobitne alarmujúca a často tvorí trvalú prekážku pre ich úplnú rovnosť v živote. Ombudsmanka v osobitnej správe odhalila závažné a pokračujúce porušovanie práv neprimerane častým umiestňovaním rómskych detí do osobitných škôl a pretrvávajúcou segregáciou na všetkých úrovniach, Národná rada SR však o tejto správe nerokovala. Príslušné ministerstvá a ďalší vládni činitelia, ako napríklad splnomocnenec vlády pre rómske komunity, vyvíjajú značné úsilie na podporu prístupu Rómov ku vzdelaniu, na trh práce a k zdravotníctvu. Dosiahnutie udržateľného pokroku si však na centrálnej, regionálnej a miestnej úrovni vyžaduje väčšiu koordináciu a lepšie strategické plánovanie a tiež užší dialóg s predstaviteľmi Rómov a zástupcami občianskej spoločnosti. Ďalej je potrebné prijať rezolútne opatrenia na boj proti rozšírenej intolerancii voči Rómom v spoločnosti, a to aj vo vnútri orgánov presadzovania práva (polície) a zabezpečiť riadne a rýchle vyšetrenie a potrestanie všetkých prípadov rasovej diskriminácie.
Otázky vyžadujúce okamžité riešenie
· V programe vlády venovať zvýšenú pozornosť právam príslušníkov národnostných menšín ako neoddeliteľnej súčasti ľudských práv a zabezpečiť efektívnu koordináciu medzi inštitúciami vo všetkých otázkach týkajúcich sa ochrany ľudských práv a práv príslušníkov národnostných menšín v úzkej spolupráci s predstaviteľmi národnostných menšín a zástupcami občianskej spoločnosti;

· Komplexne riešiť intoleranciu voči Rómom vo vzdelávacom systéme a zaviesť potrebné opatrenia na zabezpečenie systematického umiestňovania rómskych detí do integrovaných bežných tried. Umiestnenie v špeciálnych školách musí byť vyhradené len pre špecifické a výnimočné prípady;

· Zintenzívniť úsilie účinne chrániť Rómov pred diskrimináciou vo všetkých oblastiach života zvyšovaním ich povedomia o právach a zabezpečením dostatočného vyškolenia príslušníkov polície pre riadne vyšetrenie a sledovanie všetkých prípadov rasovej diskriminácie, a to aj v podobe začatia nezávislého vyšetrovania údajných prípadov zneužitia právomoci polície.

I.
KĽÚČOVÉ ZISTENIA
Monitorovací proces
1. Posudok štvrtého cyklu o implementácii Rámcového dohovoru SR bol prijatá v súlade s článkom 26 ods. 1 Rámcového dohovoru a pravidlom 23 rezolúcie Výboru ministrov č. (97) 10. Zistenia vychádzajú z informácií uvedených v Správe SR (link), ktorá bola predložená príslušnými štátnymi orgánmi dňa 28. januára 2014, a ďalších písomných zdrojov a informácií, ktoré Poradný výbor pre rámcový dohovor na ochranu národnostných menšín (ďalej len Poradný výbor) získal od vládnych a mimovládnych predstaviteľov počas svojej návštevy Košíc, Prešova, Dunajskej Stredy a Bratislavy v období od 22. do 26. septembra 2014.
2. Poradný výbor víta celkovo konštruktívny a kooperatívny prístup štátnych orgánov k monitorovaciemu procesu. Tretí posudok bol ihneď zverejnený a bol zorganizovaný doplnkový seminár s cieľom prediskutovať zistenia v kruhu hlavných zainteresovaných strán. Štvrtá Správa SR bola podaná včas a obsahuje komplexné a cenné informácie. Počas prípravy Správy SR síce prebiehal dialóg so zástupcami národnostných menšín, Poradný výbor však prijal dodatočné písomné informácie od zástupcov niektorých skupín, ktorí mali pocit, že Správa SR ich názory dostatočne nezohľadnila.
Celkový prehľad súčasnej situácie
3. Inštitucionálna štruktúra týkajúca sa ľudských práv a práv menšín prešla v rokoch 2010 až 2012 významnými zmenami, ktoré vo výsledku oslabili schopnosť vlády SR koordinovať agendy príslušných ministerstiev súvisiace s ľudskými právami. Funkcia podpredsedu vlády pre ľudské práva a národnostné menšiny bola v roku 2012 zrušená a namiesto nej bola vytvorená pozícia splnomocnenca vlády pre národnostné menšiny. Pozícia je od júna 2013 neobsadená a má len poradné funkcie. V roku 2010 bola založená Rada vlády SR pre ľudské práva, národnostné menšiny a rodovú rovnosť ako hlavný poradný orgán vlády, pričom bývalá Rada vlády SR pre národnostné menšiny sa transformovala na Výbor pre národnostné menšiny a etnické skupiny. Rada vlády SR pre ľudské práva bola presunutá pod záštitu Ministerstva zahraničných vecí SR. Od januára 2015 Ministerstvo spravodlivosti prevezme zodpovednosť za otázky ľudských práv na národnej úrovni. Zástupcovia národnostných menšín celkovo považujú tieto zmeny za zníženie vážnosti svojej problematiky v rámci vládnej agendy, čo vytvára istú frustráciu. Bola vypracovaná Celoštátna stratégia ochrany a podpory ľudských práv v SR a údajne obsahuje cieľ vytvorenia uceleného legislatívneho rámca pre oblasť práv osôb patriacich k národnostným menšinám.
4. Splnomocnenec vlády pre rómske komunity bol navyše preradený pod záštitu Ministerstva vnútra, čím došlo k vyňatiu tohto dôležitého orgánu zo štruktúry oblasti ľudských práv a podľa všetkého k vykresleniu problémov s rovnosťou Rómov a ich prístupom k právam ako bezpečnostnej výzvy. Rómsky splnomocnenec a Ministerstvo vnútra v roku 2012 spustili „rómsku reformu“, ktorá v niektorých častiach podľa všetkého posilňuje tento odkaz, naznačujúc, že donucovacie opatrenia môžu byť vhodné pri riešení niektorých problémov. Rómovia všeobecne naďalej čelia vážnym prekážkam v prístupe k právam vo všetkých oblastiach verejného života. Ombudsmanka v osobitnej správe odhalila závažné a pokračujúce porušovanie práv rómskych detí ich neprimerane častým umiestňovaním do osobitných škôl a trvalou segregáciou na všetkých úrovniach, Národná rada však o tejto správe nerokovala. Značné úsilie vyvíjajú príslušné ministerstvá a ďalší vládni činitelia, ako napríklad splnomocnenec vlády pre rómske komunity s neoceniteľnou pomocou občianskej spoločnosti.
Napriek tomu je na dosiahnutie udržateľného pokroku potrebná väčšia koordinácia a lepšie strategické plánovanie rôznych projektov a iniciatív na centrálnej, regionálnej aj miestnej úrovni a vyžaduje sa užší dialóg so zástupcami samotných Rómov. Prioritnú pozornosť treba venovať rezolútnym opatreniam na boj s protirómskymi postojmi v spoločnosti, a to aj vo vnútri orgánov presadzovania práva, a opatreniam na podporu rešpektu a dialógu medzi etnikami. 

Posúdenie opatrení prijatých s cieľom implementovať odporúčania okamžitých riešení z tretieho cyklu
5. Zmenou príslušných právnych predpisov boli podniknuté významné kroky na podporu primeranej rovnováhy medzi zámerom podporovať štátny jazyk a cieľom ochraňovať práva na používanie menšinových jazykov. Možnosť uloženia pokuty za nenáležité používanie štátneho jazyka podľa článku 9a zákona o štátnom jazyku sa vzťahuje na orgány verejnej správy pri vydávaní informácií určených pre širokú verejnosť alebo týkajúcich sa výstrahy upozorňujúcej na nebezpečenstvo. Taktiež bolo vyvinuté úsilie podporovať jazykové schopnosti štátnych úradníkov v tých obciach, kde príslušníci národnostných menšín tvoria viac ako 20 % obyvateľstva. Zákon stanovuje zníženie tejto prahovej hodnoty na 15 %, ale platnosť nadobudne najskôr v roku 2021. Väčšia flexibilita by sa mala aplikovať pri implementácii právnych predpisov a úzkej spolupráci so zástupcami menšín, vedenej pre zabezpečenie pravidelného stanovovania potrieb a požiadaviek všetkých minoritných populácií a náležitej reakcie na ne.
6. Hoci je vyvíjané úsilie podporiť rešpekt a porozumenie medzi etnikami a celkové vzťahy v spoločnosti sú založené na tolerancii, stále viac sa propagujú protirómske a iné rasistické správy v médiách, verejných diskusiách a niekedy aj na politickej scéne, a to najmä počas predvolebného obdobia. Je veľmi povzbudivé, že antidiskriminačné právne predpisy boli v roku 2013 novelizované tak, aby výslovne umožnili prijatie pozitívnych opatrení s cieľom odstrániť systémové znevýhodnenie niektorých skupín vrátane Rómov. Diskriminácia je však stále značne rozšírená. Len malé percento poškodených sa domáha nápravy právnou cestou, pretože celkové povedomie a znalosti v spoločnosti o právach antidiskriminačnej legislatívy sú nedostatočné, a to najmä u skupín najčastejšie označovaných ako poškodení. Dôvera v políciu je u niektorých menšinových komunít veľmi nízka, najmä s ohľadom na pokračujúce správy o závažných prípadoch zneužívania moci zo strany policajných síl, ktoré podľa všetkého nie sú účinne a nezávisle vyšetrené a potrestané.
7. Ministerstvo školstva, rómsky splnomocnenec a ďalšie subjekty najmä zo strany občianskej spoločnosti vynakladajú značné úsilie na podporu integrácie rómskych detí do hlavného vzdelávacieho prúdu. Segregácia rómskych detí v osobitných triedach a neprimerane časté umiestňovanie Rómov do osobitných škôl pre deti s rôznymi formami postihnutia však naďalej pretrvávajú, čo predstavuje vážnu prekážku pre úplnú rovnosť v prístupe k právam pre väčšinu rómskych detí.
Posúdenie opatrení prijatých s cieľom implementovať ďalšie odporúčania z tretieho cyklu
8.
Značné úsilie sa naďalej vynakladá na realizáciu širokej škály programov a projektov, ktoré súvisia so zlepšením životných podmienok Rómov a ich prístupu k právam. Stratégia SR pre integráciu Rómov a Národný akčný plán Dekády začleňovania rómskej populácie vznikli v úzkej spolupráci s rómskymi predstaviteľmi a so zástupcami občianskej spoločnosti a obsahujú komplexné opatrenia.
Ich realizácia však zostáva neucelená a úroveň vládneho záväzku voči stratégii je nejasná, najmä po spustení čiastočne rozporuplnej iniciatívy „rómskej reformy“. Publikácia Atlas rómskych komunít z roku 2014, ktorú vypracovala Prešovská univerzita v spolupráci s Rozvojovým programom OSN (UNDP), poskytuje značné množstvo spoľahlivých údajov o počte a životnej situácie Rómov po celom Slovensku a potrebné údaje o rovnosti pre rozvoj cielenej politiky.
9. Kultúrnym aktivitám národnostných menšín sa poskytuje trvalá podpora. Hlasovacie postupy v rámci Výboru pre národnostné menšiny a etnické skupiny boli pozmenené tak, aby každá menšina mala jeden hlas, bez ohľadu na jej početnosť. Početnosť menšiny však zohráva významnú úlohu pri výpočte rozpočtových prostriedkov. Je tu snaha zapojiť všetky národnostné menšiny do pravidelného dialógu a zachovať transparentnosť všetkých príslušných rozhodovacích procesov. Zatiaľ čo elektronické a printové médiá v jazykoch národnostných menšín, vrátane jazykov početne menších menšín a rómčiny, aj naďalej dostávajú podporu, dostupná ponuka nezodpovedá potrebám rôznych menšinových komunít a mala by byť navrhovaná v užšej spolupráci so zástupcami menšín.
10. Flexibilita pri uplatňovaní prahových hodnôt stanovených zákonom pre používanie menšinových jazykov sa prejavuje iba v niektorých lokalitách a len zo strany niektorých štátnych činiteľov, ako je napríklad ombudsman. Pokiaľ ide o úsilie poskytovať väčšiu podporu výučbe jazykov menšín na školách s vyučovacím jazykom slovenským, nezískali sme od zástupcov menšín žiadne informácie o zamietnutí žiadosti o vyučovanie menšinových jazykov na školách hlavného vzdelávacieho prúdu. Podľa zástupcov menšín učebnice stále nevenujú dostatočnú pozornosť kultúre a identite všetkých národnostných menšín. Počet príslušníkov národnostných menšín zamestnaných vo verejnej správe a orgánoch presadzovania zákonnosti zostáva celkovo neprimerane nízky, najmä pokiaľ ide o Rómov. Aj keď pre menšiny nie sú miesta vyhradené, osoby, ktoré patria k početne väčším skupinám, sú zastúpené vo volených orgánoch na centrálnej, regionálnej a miestnej úrovni.
II.
ZISTENIA PODĽA JEDNOTLIVÝCH ČLÁNKOV
Článok 3 Rámcového dohovoru
Osobný rozsah pôsobnosti
Súčasný stav
11.
Počet skupín s oficiálnym statusom národnostnej menšiny v SR vzrástol od tretieho monitorovacieho cyklu z 12 na 13 vďaka pridaniu srbskej menšiny vo februári 2010.1 Článok 34 Ústavy SR a článok 1 zákona o používaní jazykov národnostných menšín (ďalej len „Zákon o jazyku menšín“) výslovne uznávajú prístup k menšinovým právam len tým príslušníkom národnostných menšín, ktorí majú slovenské štátne občianstvo. Zatiaľ čo praktický dosah tohto obmedzenia na práva priznané príslušníkom národnostných menšín je veľmi malý vzhľadom na to, že väčšina z nich sú občania SR, Poradný výbor opakuje svoje stanovisko, že takéto všeobecné obmedzenie môže mať diskriminačný účinok, a preto by malo byť zrušené. Štátne orgány by sa mali skôr usilovať o komplexný prístup a zvážiť pre každé z práv osobitne, či existuje legitímny dôvod pre odlíšenie prístupu na základe štátnej príslušnosti.2 Je potrebné mať v tejto súvislosti na pamäti, že novela zákona o štátnom občianstve v júli 2010 zrušila možnosť dvojitého občianstva pre občanov, ktorí dobrovoľne nadobudnú cudziu štátnu príslušnosť.3 Následkom uvedeného prišlo o svoje slovenské občianstvo do júla 2014 údajne 855 osôb, väčšina v prospech českého občianstva.4 Ministerstvo vnútra sa údajne zaoberá prípravou novely zákona o štátnom občianstve.
Odporúčanie
12.
Poradný výbor vyzýva slovenské orgány k aplikácii flexibilného prístupu k jednotlivým prípadom možných žiadostí o požívanie práv menšín osobami, ktoré nie sú občanmi SR a sú príslušníkmi národnostných menšín.
Sčítanie obyvateľov, domov a bytov
Súčasný stav
13.
V roku 2011 prebehlo sčítanie obyvateľov, domov a bytov, ktoré po prvýkrát obsahovalo otázky o najčastejšie používaných jazykoch na verejnosti a v súkromí. Poradný výbor víta dostupnosť formulárov v štyroch najčastejšie používaných jazykoch menšín (maďarčina, rómčina, ukrajinčina a rusínčina) a údajnú výslovnú informovanosť respondentov o ich práve na slobodného sebaurčenie. Výrazne sa zvýšil počet osôb, ktoré deklarovali napríklad svoju židovskú, chorvátsku, srbskú, poľskú či moravskú národnosť, čo zástupcovia uvítali ako znamenie zastavenia minulých asimilačných trendov. Výsledky sčítania ďalej ukazujú pokračovanie niektorých trendov pozorovaných už v sčítaní z roku 2001, ktoré deklarovali nárast počtu príslušníkov rómskeho a rusínskeho etnika pri značnom poklese počtu osôb
1
V podvýbore pre národnostné menšiny a etnické skupiny majú svojich zástupcov nasledujúce národnostné menšiny: bulharská, česká, chorvátska, maďarská, moravská, nemecká, poľská, rómska, rusínska, ruská, srbská, ukrajinská a židovská.
2
Takýto prístup je v súlade so širším európskym úsilím v oblasti používania kritéria občianstva pri ochrane národnostných menšín. Pozri tiež Správa o právach „ne-občanov“ a menšín, prijatá Benátskou komisiou na svojom 69. zasadnutí 15. - 16. decembra 2006.
3
Pozri http://eudo-citizenship.eu/docs/CountryReports/Slovakia.pdf.
4
Ako bolo oznámené, slovenské občianstvo bolo ďalej odňaté v 171 prípadoch v prospech nemeckého občianstva, 55 prípadoch v prospech maďarského občianstva a po jednom prípade v prospech ukrajinského, ruského a poľského občianstva.
http://spectator.sme.sk/articles/view/54667/10/citizenship_act_deprived_855_people_of_slovak_citizenship_in_four_
years.html.
deklarujúcich maďarský, český alebo ukrajinský etnický pôvod.5 Poradný výbor opakuje potrebu pravidelne zhromažďovať štatistiky o obyvateľstve, dopĺňať ich o informácie získané prostredníctvom nezávislého výskumu a starostlivo tieto údaje analyzovať na základe dialógu so zástupcami národnostných menšín, a to najmä pri použití štatistík ako východiska pre uplatniteľnosť práv národnostných menšín (pozri tiež poznámky v článku 10 nižšie).
Odporúčanie
14.
Poradný výbor vyzýva slovenské orgány, aby pravidelne získavali štatistické údaje o obyvateľstve and angažovali aj predstaviteľov národnostných menšín do analýzy výsledkov, najmä ak sa tieto využijú ako východisko pre uplatnenie niektorých práv národnostných menšín.
Článok 4 Rámcového dohovoru
Právny a inštitucionálny rámec pre presadzovanie rovnosti príslušníkov
národnostných menšín
Súčasný stav
15. Antidiskriminačný zákon, naposledy novelizovaný v roku 2013, obsahuje zodpovedajúce ustanovenia proti priamej i nepriamej diskriminácii v rôznych oblastiach života vrátane zamestnania, vzdelávania a sociálneho zabezpečenia, zahŕňajúce vzťahy súkromného práva a činnosť verejných orgánov. Je chvályhodné, že nedávne zmeny rozšírili zákaz diskriminácie aj na hrozbu diskriminácie a že je explicitne povolené prijať pozitívne opatrenia s cieľom vylúčiť štrukturálne znevýhodnenia určitých skupín na základe zakázaných dôvodov a tak podporiť rovnosť príležitostí. Celkovo sa však doposiaľ javí len obmedzené povedomie v spoločnosti o antidiskriminačnom legislatívnom rámci, a to najmä medzi najviac znevýhodnenými skupinami. Viacero mimovládnych organizácií síce poskytuje právnu pomoc a v mnohých prípadoch úspešne prevzali občianskoprávne a správne prípady z oblasti diskriminácie,6 stále sa však vyskytujú správy o rozšírenej diskriminácii najmä voči Rómom v mnohých oblastiach života, ktoré zostávajú neriešené.7 Poradný výbor zastáva názor, že rozhodnutia vnútroštátnych a medzinárodných súdov v príslušných prípadoch diskriminácie by sa mali zverejňovať v širokom rozsahu s cieľom zabezpečiť informovanosť obyvateľstva ako celku - najmä skupín známych ako pravidelné obete diskriminácie - o svojich právach a odporúča v prípadoch ich údajného porušenia využiť im dostupné opravné prostriedky. 
16. Verejná ochrankyňa práv (ombudsmanka) dostáva od jednotlivých osôb rastúci počet sťažností (4.400 v roku 2013) týkajúcich sa údajného porušovania základných práv a slobôd zo strany verejných orgánov. Podľa neformálnych zdrojov Poradného výboru občianska spoločnosť aj zástupcovia národnostných menšín vnímajú ombudsmanku ako dôveryhodnú a nezávislú. Ombudsmanka môže tiež konať z vlastnej iniciatívy a preskúmala množstvo vážnych problémov z oblasti porušovania ľudských práv a práv menšín, najmä týkajúcich sa rovnakého prístupu
5
Podľa výsledkov sčítania obyvateľstva klesol počet osôb považujúcich sa za Slovákov od sčítania v roku 2001 z 85,8 % na 80,7 %, Maďarov z 9,7 % na 8,5 %, Čechov z 0,8 % na 0,6 % a Ukrajincov z 0,2 % na 0,1 %. Počet osôb, ktoré neuviedli svoj etnický pôvod, vzrástol z 1 % na 7 %. http://portal.statistics.sk/showdoc.do?docid=26251.
6
V dôsledku toho došlo k významným rozhodnutiam vnútroštátnych súdov v prospech žalobcov, napríklad Okresný súd Prešov v máji 2013 nariadil náhradu ujmy rómskemu páru, ktorý v roku 2009 odmietli obslúžiť v bare, ako aj Európskeho súdu pre ľudské práva – konkrétne tromi rozsudkami vo veciach týkajúcich sa nedobrovoľnej sterilizácie mladých rómskych žien v štátnych nemocniciach okolo roku 2000.
7
Pozri, okrem iného, Tieňová správa Európskej siete proti rasizmu (ENAR) 2012 – 2013 Rasizmus a súvisiace diskriminačné praktiky v oblasti zamestnanosti na Slovensku, strana 3, odkaz na štúdiu z roku 2012 odhaľujúcu fakt, že menej než 5 % poškodených využilo opravný prostriedok alebo požiadalo o právnu pomoc, kým 92 % neurobilo na svoju obranu nič. 
k vzdelávaniu pre rómske deti a pochybení policajných síl.8 Ombudsmanka považovala nálezy za tak závažné, že v auguste 2013 predložila osobitnú správu Národnej rade SR so žiadosťou o jej prerokovanie na ďalšej parlamentnej schôdzi. Poradný výbor zarmútene konštatuje, že do dnešného dňa NR SR správu neprerokovala. Výbor sa navyše domnieva, že ombudsmanke nie sú prideľované dostatočné ľudské a finančné zdroje. Obsadených je len 35 z 57 pracovných pozícií v kancelárii ombudsmana a celkový rozpočet po opakovaných škrtoch sa údajne z veľkej časti minie na prenájom priestorov. Poradný výbor ďalej ľutuje, že jej nedávna žiadosť o pridelenie finančných prostriedkov na otvorenie krajských pobočiek nebola podporená, hoci  ich prítomnosť v regiónoch je nevyhnutná pre zvýšenie celkového povedomia o základných právach v spoločnosti.
17. Slovenské národné stredisko pre ľudské práva aj naďalej sleduje implementáciu antidiskriminačného zákona a vybavuje prípady predložené jednotlivcami (údajne ide v priemere o 2.500 prípadov ročne), z ktorých niektoré zastupuje pred súdom. Okrem toho pôsobí ako všeobecný orgán v oblasti rovnosti (tzv. equality body) a šíri informácie, organizuje vzdelávacie aktivity a šíri povedomie s úmyslom zabrániť rasovej diskriminácii. Poradný výbor víta osobitnú angažovanosť strediska v oblasti ochrany ľudských práv a práv menšín v obciach s početným rómskym obyvateľstvom, a to najmä po policajnej razii v Moldave nad Bodvou (pozri nižšie uvedené poznámky k článku 6), s cieľom zvýšiť povedomie rómskej populácie a obecných úradov o právach, aby sa zabránilo budúcemu napätiu, a tiež plány strediska na jeho možnú spoluprácu s ombudsmankou, ktorá by umožnila regionálnu prítomnosť ombudsmanky prostredníctvom regionálnych pracovísk strediska. Poradný výbor však konštatuje, že stredisko stále nie je vnímané ako úplne nezávislé, a to ani zástupcami národnostných menšín, čo môže byť príčinou celkovo nízkeho počtu prípadov prijatých strediskom.9 V tejto súvislosti je poľutovaniahodné, že plánovaná reforma strediska s cieľom posilniť jeho nezávislosť nijako nepokročila a že časový rámec pre prijatie potrebných zmien príslušných právnych predpisov bol údajne predĺžený do decembra 2015.
18. Poradný výbor ďalej berie na vedomie, že po troch rokoch príprav bola vláde predložená Celoštátna stratégia ochrany a podpory ľudských práv. Jej vypracovaním bola v roku 2011 poverená Rada vlády SR pre ľudské práva, národnostné menšiny a rodovú rovnosť. Podľa neformálnych zdrojov Poradného výboru bol proces prípravy stratégie vcelku participatívny. Zároveň však zástupcovia národnostných menšín a nezávislí pozorovatelia kritizujú fakt, že konečný výsledok opomenul viaceré ich znepokojenia, a že chýba politická vôľa doplniť do citlivejších častí stratégie, vrátane častí súvisiacich s národnostnými menšinami, akčné plány pre stanovenie konkrétnych priorít a kritérií. Poradný výbor konštatuje, že stratégia obsahuje cieľ pripraviť a prijať ucelený legislatívny rámec týkajúci sa práv príslušníkov národnostných menšín. Stále však nie je jasné, do akej miery budú rôzne vládne orgány zapojené do problematiky ochrany menšín koordinovať svoje činnosti aj po prijatí stratégie, a ktorý štátny orgán prevezme hlavnú koordinačnú úlohu. Poradný výbor považuje za potrebné, aby sa príslušné orgány v úzkom dialógu so zástupcami menšín angažovali v komplexnom vyhodnotení existujúceho legislatívneho a inštitucionálneho rámca národnostných menšín s cieľom zabezpečiť, aby každá budúca stratégia alebo legislatívny rámec týkajúce sa ochrany menšín účinne riešili záujmy príslušníkov národnostných menšín. 
8
Pozri Mimoriadna správa verejného ochrancu práv o skutočnostiach nasvedčujúcich závažnému porušeniu základných práv a slobôd konaním niektorých orgánov, predložená Národnej rade SR, Bratislava august 2013.
9 V marci 2014 Medzinárodný koordinačný výbor národných inštitúcií na podporu a ochranu ľudských práv priznal stredisku štatút B. 
Pozri http://nhri.ohchr.org/EN/AboutUs/ICCAccreditation/Documents/SCA%20MARCH%202014%20FINAL%20REPORT%
20-%20ENGLISH.pdf.
19.
Po zrušení kľúčového postu podpredsedu vlády pre ľudské práva v roku 2012 považuje väčšina pozorovateľov širšiu ľudskoprávnu vládnu štruktúru za oslabenú. Zatiaľ čo viacero ministerstiev prevzalo jednotlivé časti agendy ľudských práv, hlavný vládny poradný orgán pre oblasť ľudských práv – Rada pre ľudské práva, národnostné menšiny a rodovú rovnosť – bol presunutý do právomoci Ministerstva zahraničných vecí SR. Hoci minister zastáva aj post podpredsedu vlády, MZVaEZ SR nemá dostatočné kapacity ani štruktúry pre riešenie zložitých vnútroštátnych otázok ľudských práv, keďže jeho hlavné zameranie spočíva v medzinárodných vzťahoch. Poradný výbor v tejto súvislosti zaregistroval v októbri 2014 oznámenie, že Ministerstvo spravodlivosti prevezme zodpovednosť v otázkach ľudských práv na národnej úrovni s účinnosťou od 1. januára 2015. Celková koordinácia v oblasti ľudských práv je však ďalej komplikovaná tým, že splnomocnenec vlády pre rómske komunity bol presunutý, taktiež v roku 2012, pod záštitu Ministerstva vnútra, čím došlo k vyňatiu tohto dôležitého orgánu zo štruktúry ľudských práv (pozri tiež ďalšie poznámky v článkoch 6 a 15), a to napriek naliehavým a zložitým ľudskoprávnym otázkam súvisiacim so situáciou Rómov na Slovensku.
Odporúčania
20. Poradný výbor žiada slovenské orgány, aby zintenzívnili svoje úsilie o zvýšenie povedomia o antidiskriminačnom legislatívnom rámci v populácii ako celku, a to najmä v skupinách najviac náchylných k diskriminačným postojom.
21. Poradný výbor ďalej vyzýva slovenské orgány, aby poskytli dostatočnú politickú a finančnú podporu úradu ombudsmanky, čím by jej umožnili účinne napĺňať svoje poslanie a urýchlili prebiehajúce reformné snahy ohľadom Slovenského národného strediska pre ľudské práva s cieľom zabezpečiť jeho plne nezávislé fungovanie.
22. Poradný výbor ďalej od slovenských orgánov požaduje, aby zabezpečili prijatie a implementáciu Celoštátnej stratégie ochrany a podpory ľudských práv v dôkladnom dialógu so zástupcami občianskej spoločnosti a prijatie adekvátnych opatrení na ukončenie výkyvov v inštitucionálnej zodpovednosti za ľudské práva a práva národnostných menšín a na umožnenie efektívnej a strategickej medzirezortnej koordinácie vo všetkých otázkach týkajúcich sa ochrany ľudských práv a práv menšín.
Opatrenia na podporu plnej a účinnej rovnosti príslušníkov národnostných 
menšín
Súčasný stav
23.
Poradný výbor víta zvyšujúce sa úsilie vykonávať nezávislé prieskumy a výskum v oblasti životných podmienok príslušníkov národnostných menšín v SR. V marci 2014 bol publikovaný takzvaný Atlas rómskych komunít po jednom roku rozsiahleho výskumu životných podmienok Rómov v 1.070 z celkového počtu 2.890 obcí.10 Výskum zahŕňal Rómov v segregovaných osadách, v obytných koncentráciách v mestách a na vidieku a Rómov žijúcich rozptýlene vo väčšinovej populácii, pričom zhromaždil informácie o miere integrácie z hľadiska, okrem iného, bývania, prístupu k infraštruktúre a službám, úrovne vzdelania ako aj pracovných príležitostí. Podľa výsledkov výskumu tvorí vyše 400.000 Rómov 7,45 % populácie Slovenskej republiky, čo je štvornásobne viac, než vykázali oficiálne výsledky sčítania obyvateľstva, domov

10  Pozri prehľad na http://www.romadecade.org/cms/upload/file/9653_file2_atlas-romadecade.pdf.
a bytov.11 Je povzbudivé, že Ministerstvo práce, sociálnych vecí a rodiny sa navyše zaoberá pravidelným štatistickým sledovaním životných podmienok vybraných marginalizovaných skupín, ktoré má uľahčiť rozvoj cielených politík na podporu rovnosti príležitostí.
24. V priebehu vykazovaného obdobia bolo realizované množstvo projektov a ďalších opatrení – mnohé z nich s pomocou finančných prostriedkov EÚ – na podporu efektívnej rovnosti a prístupu k právam príslušníkov národnostných menšín, najmä Rómov, a dosiahnutých bolo viacero pôsobivých úspechov. Zároveň však neformálne zdroje Poradného výboru označujú za problém chýbajúcu komplexnú stratégiu, ktorá by dohliadala na všetky tieto projekty a veľké množstvo aktérov v nich angažovaných. Hoci ju nemožno považovať za dokonalú, Stratégia SR pre integráciu Rómov (SSRIR) predsa existuje a následne bol prijatý vcelku komplexný akčný plán.12 Realizácia oboch dokumentov však zostáva neucelená a vládou poskytovaná politická váha a rozpočtové prostriedky sú podľa všetkého nedostatočné. Dodatočne spustená tzv. „rómska reforma“ od vládneho splnomocnenca pre rómske komunity v roku 2012 prispela k pocitu zmätenosti ohľadom záväzku štátu k SSRIR, pretože ostáva nejasné, do akej miery táto nová iniciatíva nahrádza alebo dopĺňa SSRIR a aké činnosti sa považujú za priority.13 Poradný výbor ďalej nadobudol dojem, že sami rómski predstavitelia sú naďalej príliš málo zapájaní do aktuálneho plánovania, rozhodovania a realizácie projektov. Pretože niekedy sú tieto projekty pripravené bez znalosti problematiky a potrieb v teréne a často ich vykonávajú osoby, ktoré nie sú Rómovia a nehovoria rómsky a majú preto ťažkosti v interakcii s cieľovými príjemcami, ich účinnosť je ohrozená.
25. Osobitne a hlboko znepokojivá z hľadiska úplnej a účinnej rovnosti a širšieho prístupu k právam je situácia rómskych detí vo vzdelávacom systéme (pozri poznámky v článku 12 nižšie). Poradný výbor ďalej konštatuje, že mnohí Rómovia naďalej čelia vážnym prekážkam v prístupe k právam v mnohých oblastiach, ako sú zdravotná starostlivosť, bývanie, zamestnanosť a sociálne služby (pozri ďalšie poznámky v článku 15). Najmä rómske ženy sú údajne ovplyvnené niekoľkými vrstvami štrukturálnych nerovností a diskriminácie, ktoré bránia požívaniu základných práv.14 Poradný výbor berie na vedomie vynaložené úsilie vlády a občianskej spoločnosti v tejto oblasti, napriek tomu opäť poukazuje na potrebu komplexnej stratégie pri riešení prekážok, ktorým čelia Rómovia, ako otázky ľudských práv, ktorá vyžaduje zásahy na vysokej vládnej úrovni a úzku koordináciu na centrálnej, regionálnej a miestnej úrovni.15 Splnomocnenec vlády pre rómske komunity zamestnáva 50 pracovníkov, pričom 20 z nich v šiestich regionálnych kanceláriách nachádzajúcich sa v oblastiach, kde býva väčšina Rómov. Hoci splnomocnenec vlády v tomto ohľade vyvinul isté úsilie, je vnímaný predovšetkým ako politický subjekt vzhľadom na skutočnosť, že aj on je poslancom NR SR. Jeho „rómsku reformu“ okrem toho kritizujú pre jej čiastočný rozpor so SSRIR a pre prispievanie k verejnej diskusii, podľa ktorej existuje rozsiahla kategória „neslušných Rómov“, a ktorá priživuje latentné predsudky a stereotypy namiesto formulovania stratégie pre ich prekonanie.16
11
105.738 osôb alebo 2 % populácie sa označilo za Rómov v sčítaní obyvateľstva v roku 2011.
12
Pozri Revidovaný Národný akčný plán Dekády začleňovania rómskej populácie 2005 - 2015 na roky 2011 - 2015.
13
Poradný výbor v tejto súvislosti s poľutovaním konštatuje, že počas jeho návštevy v Bratislave nebolo možné stretnúť sa so splnomocnencom vlády pre rómske komunity ani s niektorým z jeho pracovníkov.
14
Podľa odhadov niektorých zástupcov občianskej spoločnosti približne 30 % Rómov, žijúcich predovšetkým v južných oblastiach Slovenska, používa maďarčinu ako svoj prvý jazyk a často vedia iba trochu po slovensky či rómsky.
15
V tomto kontexte pozri aj Všeobecné politické odporúčanie č. 13 Európskej komisie proti rasizmu a intolerancii (ECRI): Boj proti intolerancii a diskriminácii voči Rómom, prijaté v júni 2011.
16
Reforma napríklad zavádza pojem „vysoko rizikové rodiny“ a odkazuje na zákonnosť núteného vysťahovania ako poslednej možnosti reakcie na nelegálne osady, a to aj bez určenia alternatívneho bývania.
Odporúčania
26. Poradný výbor podporuje pokračovanie nezávislých prieskumov a výskumov životných podmienok príslušníkov národnostných menšín vrátane tých početne menších, aby sa zabezpečila dostupnosť pravidelných údajov o rovnosti pre efektívne plánovanie politiky.
27. Poradný výbor vyzýva slovenské orgány, aby realizovali lepšie vedenie a komplexné strategické plánovanie pri implementácii Stratégie SR pre integráciu Rómov na centrálnej, regionálnej a miestnej úrovni. Nevyhnutné je zapojenie Rómov do všetkých fáz implementácie, monitorovania a hodnotenia, a to aj na vyššej úrovni.
Článok 5 Rámcového dohovoru

Podpora zachovania a rozvoja identít a kultúr národnostných menšín
Súčasný stav
28. Poradný výbor víta pokračujúce prideľovanie podpory všetkým 13 uznaným národnostným menšinám v priebehu vykazovaného obdobia tak prostredníctvom poskytovania podpory kultúrnych aktivít organizovaných samotnými národnostnými menšinami, ako aj prostredníctvom organizovania medzikultúrnych projektov. Poukazuje na to, že po zvýšení v roku 2012 sa celková suma každý rok mierne znižuje a viaceré, najmä tie početne menšie národnostné menšiny sa domnievajú, že dostupná podpora sotva postačuje na zachovanie ich kultúry a identity, najmä ak nemajú svoje vlastné priestory. Zástupcovia národnostných menšín ďalej tvrdia, že zníženie objemu dostupných finančných prostriedkov je taktiež výsledkom prechodu dotačného programu z Ministerstva kultúry na Úrad vlády SR v roku 2011, pretože sa s týmto programom už neviaže nezávislý rozpočet ministerstva.17 Zástupcovia početne väčších menšín kritizovali fakt, že podpora na jedného príslušníka ich národnostnej menšiny je oveľa menšia ako podpora stanovená pre jedného príslušníka početne menšej menšiny. Poradný výbor konštatuje, že podpora poskytnutá početne menším menšinám je na osobu vyššia v súlade s potrebou konkrétnej pomoci početne menším menšinám zviditeľniť sa a dať najavo svoju prítomnosť v spoločnosti.
29. V novembri 2013 pozmenil svoj hlasovací systém Výbor pre národnostné menšiny a etnické skupiny, ktorý okrem iného poskytuje odporúčania týkajúce sa prideľovania finančných prostriedkov na kultúrne aktivity. Zatiaľ čo si početne väčšie menšiny zachovávajú vyšší počet postov vo Výbore,18 každá menšina má teraz iba jeden hlas. Poradný výbor konštatuje, že nové pravidlá prideľovania finančných prostriedkov boli prijaté podľa nového systému hlasovania, avšak na základe predtým vypracovaných kritérií. Výška dotácie poskytovanej každej národnostnej menšine sa rozhoduje podľa matematického kľúča, ktorý berie do úvahy osobitosti jednotlivých skupín, ako je veľkosť, počet hovorcov daného jazyka a dostupnosť podpory z iných štátov.19 O financovaní jednotlivých projektov rozhoduje Úrad vlády na základe 

17
Podľa informácií z Úradu vlády, celková podpora pridelená dotačnému programu „Kultúra národnostných menšín“ predstavovala približne 3,5 milióna eur v rokoch 2009 a 2010, 4 milióny eur v roku 2011, 4,5 milióna v roku 2012, 4,25 milióna v roku 2013 a 3,8 milióna v roku 2014.
18
V roku 2010 sa zvýšil počet postov na jednu menšinu. Z 23 členov – príslušníkov národnostných menšín – sú piati zástupcovia maďarskej menšiny, štyria rómskej menšiny, po dvoch českej, rusínskej a ukrajinskej menšiny, a po jednom zástupcovi ostatných menšín. Predchádzajúci volebný systém priznával každému členovi jeden hlas.
19
Účel, podmienky a spôsoby poskytnutia dotácie stanovuje zákon č. 524/2010 Z. z. o poskytovaní dotácií v pôsobnosti Úradu vlády SR.
odporúčaní samostatných hodnotiacich komisií pre jednotlivé menšiny s účasťou zástupcov národnostných menšín. Poradný výbor konštatuje, že súčasný systém na jednej strane privítali najmä početne menšie menšiny, ktoré sa v minulosti údajne často cítili prehlasované,20 na druhej strane vyvolal obavy u niektorých početne väčších menšín. Výbor sa domnieva, že by sa mal viesť konštruktívny dialóg so všetkými zástupcami národnostných menšín a medzi nimi, pričom by sa mala zachovať určitá flexibilita s cieľom eliminovať ďalšie trecie plochy medzi nimi a zabezpečiť, aby ich názory boli aj naďalej účinne zastúpené v príslušných konzultačných mechanizmoch (pozri ďalšie poznámky k článku 15).
30. Poradný výbor oceňuje vynaložené úsilie na zohľadnenie výsledkov pravidelných štatistických zisťovaní a výsledkov vyplývajúcich z nezávislého výskumu, najmä z Atlasu rómskych komunít, pri určovaní príslušných rozpočtových prídelov. Výbor ďalej víta zrýchlenie postupu reálneho čerpania finančných prostriedkov v roku 2013. Stále sú však vykazované problémy v prípadoch, keď sú finančné prostriedky prijaté až na konci roka, čo núti národnostné združenia predfinancovať svoje prebiehajúce každoročné aktivity, a to je náročné najmä pre početne menšie menšiny. Poradný výbor ďalej konštatuje, že publikovanie časopisov alebo brožúr v menšinovom jazyku v malých nákladoch je spoločným úsilím združení národnostných menšín o zachovanie vlastného jazyka a zabezpečenie literatúry pre ich často starnúcu čitateľskú obec. Výbor usudzuje, že takéto úsilie možno považovať skôr za kultúrne než komerčne orientované, a tým činom by sa nemali používať žiadne obmedzenia týkajúce sa ich možného rušivého vplyvu na hospodársku súťaž.21
31. Poradný výbor víta skutočnosť, že Ministerstvo kultúry aj naďalej podporuje osem múzeí národnostných menšín, ktoré podliehajú Slovenskému národnému múzeu a zohrávajú dôležitú úlohu pri zvyšovaní povedomia o kultúre a histórii národnostných menšín na Slovensku, najmä pokiaľ ide o početne menšie menšiny. V tejto súvislosti chce výbor zdôrazniť dôležitosť prezentovania kultúr národnostných menšín nielen v ich tradičných zvykoch, ale aj v reflexii nedávnej histórie a prejavoch modernej identity. V prípade Múzea rómskej kultúry sú nesmierne významné adekvátne znázornenie a prezentácia osobitej rómskej identity a kultúry vrátane jej obrovskej rozmanitosti, pretože verejný diškurz sa podľa všetkého zameriava takmer výhradne na sociálno-ekonomické otázky či, ešte horšie, na bezpečnostné výzvy spojené s Rómami, čím ignoruje veľmi špecifické postavenie Rómov ako národnostnej menšiny s výrazným kultúrnym dedičstvom. Poradný výbor sa domnieva, že je potrebné vyvinúť väčšie úsilie pri zabezpečovaní pozitívneho obrazu rómskej identity a kultúry v očiach verejnosti aj samotných Rómov. Výbor v tejto súvislosti s ľútosťou poukazuje na to, že festival s účasťou rómskych i nerómskych hudobníkov s úmyslom zdôrazniť toleranciu a porozumenie medzi kultúrami pri osade Budulovská, dlhodobo plánovaný na začiatok septembra 2014, zrušila koncom augusta miestna samospráva za podpory Ministerstva vnútra údajne z dôvodu obáv o bezpečnosť.
32. Poradný výbor víta skutočnosť, že novela zákona o štátnom jazyku v 2011 zrušila povinnosť zabezpečiť úplný preklad kultúrnych tlačovín, ako sú katalógy či programy kultúrnych podujatí organizovaných v jazykoch národnostných menšín, do štátneho jazyka. Výbor však s poľutovaním konštatuje, že používanie menšinových jazykov v súvisiacich publikáciách a reklamách stále vytvára napätie v niektorých lokalitách najmä južného Slovenska a domnieva sa, že predstavitelia vlády a menšín by mali nadviazať konštruktívny dialóg s cieľom nájsť flexibilné a pragmatické riešenia rozdielnych záujmov menšinového a väčšinového obyvateľstva
20
Poradný výbor sa dozvedel, že za zmenu hlasovali zástupcovia 11 z 13 národnostných menšín.
21
Ukrajinská menšina bola údajne informovaná, že musela byť obmedzená podpora jej literárneho časopisu v ukrajinskom jazyku v dôsledku záväzkov vyplývajúcich z nariadenia Komisie (EÚ) č. 651/2014, ktoré vyhlasuje určité kategórie pomoci, ako sú podpora pre tlač a časopisy, za nezlučiteľné s vnútorným trhom.v rámci stanoveného 
právneho rámca (pozri aj poznámky k článku 10).
Odporúčania
33. Poradný výbor vyzýva slovenské orgány, aby zachovali svoju pravidelnú podporu kultúrnych aktivít národnostných menšín, podporovali efektívnu účasť predstaviteľov národnostných menšín v príslušnom rozhodovacom procese a pokračovali v úsilí podporovať zrýchlené postupy prideľovania a vyplácania finančných prostriedkov.
34. Poradný výbor ďalej podnecuje slovenské orgány do pokračovania a rozšírenia svojej podpory pre múzeá národnostných menšín, aby mohli v širšej verejnosti pomôcť šíriť pozitívny obraz o identite národnostných menšín a ich príspevku k slovenskej spoločnosti.
Článok 6 Rámcového dohovoru
Tolerancia a medzikultúrny dialóg
Súčasný stav
35. Poradný výbor víta početné snahy o podporu tolerancie medzi etnikami a porozumenia v spoločnosti, vyvíjané orgánmi na centrálnej, regionálnej a miestnej úrovni. Väčšina národnostných menšín hlási celkový úctivý postoj prevládajúci medzi zástupcami väčšinovej i menšinovej populácie. Bolo hlásených niekoľko prípadov obťažovania založeného na používaní menšinových jazykov, najmä maďarčiny, na verejnosti a pozorované napätie v niektorých lokalitách južného Slovenska aj ohľadom tabúľ v menšinových jazykoch (pozri poznámky v článkoch 10 a 11). Poradný výbor však vyjadruje svoje obavy z pretrvávajúcich silných protirómskych prejavov v spoločnosti všeobecne, príslušníci rómskych komunít sú často označovaní ako „leniví“, „kriminálnici“ či „príťaž“ pre systém sociálnych dávok. Poradný výbor s hlbokým znepokojením konštatuje, že používanie takejto poškodzujúcej rétoriky je podľa všetkého postupne prijímané ako normálne, a to aj zo strany niektorých štátnych zamestnancov. Hoci uznáva množstvo podporných iniciatív zo strany verejných činiteľov alebo občianskej spoločnosti v mnohých častiach Slovenska na podporu porozumenia medzi etnikami a odstraňovania predsudkov, Poradný výbor zdieľa znepokojenie mnohých svojich neformálnych zdrojov nad tým, že netrpezlivosť pre nedostatočný pokrok v účinnej podpore sociálno-ekonomickej integrácie rómskych komunít vo verejnosti rastie a tá vyjadruje svoju frustráciu rastúcim obviňovaním samotných Rómov. Zaradenie splnomocnenca pre rómske komunity pod Ministerstvo vnútra je v tejto súvislosti obzvlášť poľutovaniahodné, pretože podľa všetkého odráža a udržiava obraz Rómov ako bezpečnostnej výzvy (pozri tiež poznámky v článku 4).
36. Poradný výbor so znepokojením konštatuje, že používanie protirómskej a protimenšinovej rétoriky bolo pre niektorých politikov a strany krajne pravicového spektra v miestnych a regionálnych voľbách politicky výhodné, keďže takéto nálady obyvateľstva aktívne využívajú.22 Výbor sa domnieva, že akékoľvek rasistické, protirómske alebo antisemitské postoje politikov a verejných činiteľov musia vysokí vládni predstavitelia okamžite a dôrazne odsúdiť a zabezpečiť tak vyslanie 
22 Líder krajne pravicovej Ľudovej strany Naše Slovensko (ĽSNS), ktorá používa symboly fašistického slovenského štátu z obdobia 2. svetovej vojny a organizovala početné pochody a zhromaždenia počas roka 2012, bol zvolený v novembri 2013 za predsedu Banskobystrického samosprávneho kraja, ktorý má tretiu najväčšiu rómsku populáciu na Slovensku.
jasného posolstva verejnosti o ich neprijateľnosti.23 V tejto súvislosti Poradný výbor hlboko znepokojujú materiály ku kampani, ktoré použila regionálna strana pred komunálnymi voľbami v novembri 2014. Strana v nich navrhovala jednosmerné lety do Bruselu pre Rómov a obhajovala dobrovoľné sterilizácie rómskych žien za odmenu 10.000 eur.24 Poradný výbor ďalej konštatuje, že niektoré, prevažne súkromné médiá taktiež prispievajú k šíreniu predsudkov voči menšinám, najmä Rómom. Kým verejné médiá nemôžu otvorene odkazovať na Rómov, a preto nie sú vo formálnom rozpore s etickými kódexmi, implikácie mnohých článkov sú čitateľom zrejmé a udržiavajú stereotypy zdanlivo bez venovania pozornosti prípadnému vplyvu na vzťahy medzi etnikami.25 Rada pre vysielanie a retransmisiu informovala Poradný výbor, že nedostala žiadne sťažnosti ohľadom použitia rasistickej rétoriky vo verejnom vysielaní. Podľa neformálnych zdrojov Poradného výboru však Rada nie je vnímaná ako silný hráč schopný riadiť diskusiu v médiách, čo môže byť dôvodom, prečo sa na ňu nikto neobracia so sťažnosťami.26
37.
Poradný výbor vyjadruje poľutovanie nad evidentnou absenciou komplexnej vládnej stratégie pre zvrátenie rastúcej protirómskej a protimenšinovej rétoriky vo verejnom diškurze a pre aktívne posilnenie rešpektovania a docenenia rozmanitosti a prispenia všetkých národnostných menšín do slovenskej spoločnosti. Výbor sa domnieva, že vysokí vládni úradníci musia venovať naliehavú pozornosť boju proti stereotypom a predsudkom a presadzovaniu tolerancie a medzikultúrneho dialógu v celej spoločnosti. Je bezodkladne nevyhnutné, aby sa uplatňovali cielené a konkrétne opatrenia zahŕňajúce, okrem iného, médiá a vzdelávací systém, pretože rastúce protirómske postoje v spoločnosti majú priamy negatívny vplyv na prístup k právam príslušníkov rómskej menšiny (pozri tiež poznámky v článkoch 4 a 12). Poradný výbor s poľutovaním konštatuje, že plány pre vypracovanie akčného plánu na boj proti vylúčeniu a diskriminácii Rómov zrejme nemali žiadnu nadstavbu vo forme oslovenia aj väčšinovej populácie a vytvorenia spoločnej pro-integračnej platformy.27
Odporúčania
38. Poradný výbor nalieha na slovenské orgány, aby systematicky a okamžite odsúdili všetky prípady protirómskej rétoriky vo verejnom diškurze, najmä na politickej scéne a v médiách.
39. Poradný výbor ďalej žiada slovenské orgány, aby zvýšili svoje úsilie na podporu rešpektu a medzikultúrneho porozumenia medzi rôznymi skupinami v spoločnosti aj prostredníctvom komplexných opatrení zameraných na väčšinovú populáciu.
Ochrana pred trestnými činmi z nenávisti
Súčasný stav
23
Bývalý podpredseda vlády pre ľudské práva vydal niekoľko takýchto verejných vyhlásení, kritizujúcich okrem iného rétoriku pravicových strán pred predčasnými voľbami v roku 2012. Zástupcovia občianskej spoločnosti ho hodnotia aj ako jediného vysokopostaveného vládneho predstaviteľa, ktorý verejne uznal a odmietol praktiky nedobrovoľnej sterilizácie rómskych žien v minulosti.
24
Kampaň okamžite odsúdili vtedajší splnomocnenec vlády pre národnostné menšiny aj splnomocnenec pre rómske komunity a údajne bolo začaté vyšetrovanie trestného činu.
25
Médiá priniesli v júni 2012 správu o incidente, keď bývalý policajt zastrelil troch členov rómskej rodiny, v ktorej sa opakovane tvrdilo, že útok vyprovokovali Rómovia, a to aj napriek nedostatku akýchkoľvek dôkazov podporujúcich tento názor. Pozri Situácia Rómov a kočovníkov na Slovensku, Európske fórum Rómov a kočovníkov (ERTF), 2013. Pozri taktiež napríklad „Miestni osadníci na smrť dobili mladíka" http://www.aktuality.sk/clanok/258420/miestni-osadnici-na-smrt-dobili-mladika/.
26
Verejnoprávna RTVS promptne vypovedala zmluvu s televíznou moderátorkou, ktorá zverejnila rasistický status na sociálnom médiu. http://www.romea.cz/en/news/slovakia-tv-anchor-taken-off-air-loses-job-over-racist-statement.
27
Pozri odkaz v Správe SR ods. 52 k iniciatíve splnomocnenca vlády pre rómske komunity.
40.
Pokiaľ ide o trestný zákonník a jeho uplatniteľnosť pre účinný postih trestnej činnosti z nenávisti na Slovensku, Poradný výbor odkazuje na nedávne hodnotenie Európskej komisie proti rasizmu a intolerancii (ECRI) v jej piatom monitorovacom cykle.28 Hodnotenie víta zmienky obsiahnuté v Správe SR o plánoch zaviesť nové ustanovenia, ktoré trestajú rasovo motivované násilie proti prisťahovalcom a menšinám ako extrémistické trestné činy. Poradný výbor však počas svojej návštevy nadobudol dojem, že hlavný problém spočíva v implementácii právnych predpisov. Vyjadruje konkrétne hlboké znepokojenie nad tým, že celkovo sa podarí dostať pred súd len veľmi málo prípadov a že trestné stíhanie, ak sa vôbec začne, skončí podľa všetkého podmienečným trestom.29 Podľa neformálnych zdrojov Poradného výboru sa obete trestných činov z nenávisti vrátane Rómov predovšetkým stále značne zdráhajú obrátiť na políciu, pretože neveria v náležité zváženie a ochranu svojich práv a záujmov. Hoci víta zorganizovanie niekoľkých školení pre policajtov vrátane školení o opatreniach na boj proti novým formám extrémizmu, Poradný výbor sa domnieva, že je potrebné pokračujúce a cielené vzdelávanie pre zvýšenie schopnosti orgánov presadzovania práva zhromažďovať dôkazy a viesť vyšetrovanie s mierou podrobností a ochrany poškodeného potrebnou pre umožnenie usvedčenia v súdnej sieni. Výbor okrem toho s ľútosťou konštatuje, že neexistuje komplexný systém zhromažďovania údajov o všetkých prípadoch týkajúcich sa trestnej činnosti z nenávisti od štádia vyšetrovania až po uzavretie prípadu, ktorý by vytvoril základ pre hlbšiu analýzu a hodnotenie.
41.
Poradný výbor ďalej hlboko znepokojujú pokračujúce správy o závažnom policajnom násilí a pochybeniach, ktoré sú často vykazované pri styku s príslušníkmi národnostných menšín.30 Napriek dôkazom o pravidelných pochybeniach zo strany orgánov presadzovania práva zameraných najmä na Rómov Poradný výbor konštatuje, že Sekcia kontroly a inšpekčnej služby Ministerstva vnútra od roku 2010 zásadným spôsobom zamietla viac ako 80 % prijatých sťažností bez začatia trestného konania.31 V prípadoch so začatým trestným konaním je však konanie často príliš dlhé, čím sa obmedzuje účinnosť vyšetrovania.32 Poradný výbor vyjadruje hlboké znepokojenie nad touto situáciou, pretože neadekvátne policajné vyšetrovanie a trestné stíhanie môžu byť podnetom na navodenie atmosféry beztrestnosti, ktorá môže povzbudiť do ďalšieho násilia voči Rómom.33 Výbor v tejto súvislosti s hlbokým znepokojením konštatuje, že inšpekčná služba Ministerstva vnútra bez ďalšieho vyšetrovania považuje za zákonnú policajnú raziu vykonanú v júni 2013 v rómskej osade Moldava nad Bodvou, do ktorej bolo zapojených 63 policajtov s údajným následkom zranenia asi 30 osôb vrátane detí. Dôkladné vyšetrenie udalosti bolo nariadené až v decembri 2013, aj to až po intervencii generálneho prokurátora, pričom v čase návštevy stále nebolo ukončené.34 Poradný výbor sa domnieva, že tento prípad znovu poukazuje na potrebu vytvoriť nezávislý mechanizmus mimo štruktúry Ministerstva vnútra, poverený vyšetrením všetkých údajných prípadov rasovej diskriminácie a zneužívania zo strany orgánov presadzovania práva vrátane mestských a obecných policajtov, previnenia ktorých
28
Pozri Správa ECRI o Slovensku (piaty monitorovací cyklus), prijatá dňa 19. júna 2014.
29
Pozri napríklad štatistiky uvedené v Správe SR, strany 20 a 21.
30
Pre podrobnosti pozri písomné podanie Poradne pre občianske a ľudské práva na zváženie Európskemu výboru na zabránenie mučeniu a neľudskému či ponižujúcemu zaobchádzaniu alebo trestaniu (CPT), 24. júla 2013, http://poradna-prava.sk/wp-content/uploads/2013/11/PDF-119-KB.pdf.
31
Výročné správy o trestných činoch príslušníkov policajného zboru ukazujú, že inšpekčná služba zamietla 84 % sťažností v roku 2010, 89 % v roku 2011, 83 % v roku 2012, 88 % v roku 2013 a 89 % do septembra 2014. Počet prijatých sťažností sa pohyboval od 150 do 200.
32
Dôkazy a svedectvá od poškodených a ich rodičov boli vyžiadané až vo februári 2014, napríklad v neslávne známom prípade obťažovania a zlého zaobchádzania s troma chlapcami rómskeho pôvodu zo strany policajtov v Košiciach v marci 2009.
33
Pozri taktiež Call for Immediate (Re)Action: Stop the Escalation of Violence against Roma, Európske fórum Rómov a kočovníkov (ERTF), august 2013, na http://www.ertf.org/images/Press Releases/2013/Call for Reaction 06082013 EN F.pdf.
34
Dňa 20. januára 2014 inšpekčná služba Ministerstva vnútra v Banskej Bystrici začala trestné vyšetrovanie policajného zásahu. Vyšetrovanie prebieha pod dohľadom Krajskej prokuratúry v Prešove. Do septembra 2014 bolo vypočutých 176 svedkov. Ombudsmanka žiadala o dôkladné a nezávislé vyšetrenie už v auguste 2013. Pre viac informácií pozri reakciu slovenských orgánov na správu CPT, zverejnenú dňa 25. novembra 2014, http://www.cpt.coe.int/documents/svk/2014-30-inf-eng.pdf.
v súčasnosti zdanlivo nespadajú do vyšetrovacej právomoci Sekcie kontroly a inšpekčnej služby, ale rieši ich priamo polícia.
42.
Poradný výbor konštatuje, že Policajná akadémia organizuje viacero vzdelávacích seminárov pre členov policajného zboru, vrátane špeciálnych školení pre policajtov „zameraných na plnenie pracovných povinností v rómskych komunitách“. Od roku 2008 bolo vyškolených spolu 233 „špecialistov na rómsku komunitu“ na riešenie „špecifík trestných činov spáchaných rómskou komunitou a na nej“, vrátane taktiky pre zásahy v rómskych komunitách s dôrazom na dodržiavanie základných práv a slobôd. Špecialisti boli údajne taktiež vyškolení ako sprostredkovatelia medzi rómskymi lídrami a obecnými orgánmi v prípade nevyhnutných zásahov. Poradný výbor víta iniciatívu zameranú na podporu dôvery a dialógu medzi rómskymi predstaviteľmi a políciou, zároveň sa však s poľutovaním dozvedá, že počet špecialistov rómskeho pôvodu alebo so znalosťou rómskeho jazyka je veľmi malý. Výbor sa domnieva, že je potrebné vynaložiť značné úsilie na zabezpečenie prioritného náboru Rómov do polície, a to najmä do radov „špecialistov na rómsku komunitu“, ktorý je nevyhnutný pre podporu dôvery v políciu medzi rómskymi komunitami.
Odporúčania
43. Poradný výbor vyzýva slovenské orgány, aby zintenzívnili svoje úsilie o zvýšenie informovanosti verejnosti o opravných prostriedkoch proti rasovému násiliu a zabezpečili, aby všetky takéto prípady, dané do pozornosti orgánov činných v trestnom konaní, boli účinne vyšetrené a náležite potrestané.
44. Poradný výbor ďalej odporúča slovenským orgánom, aby zriadili nezávislý a špecializovaný orgán pre vyšetrenie všetkých prípadov údajného zneužívania právomoci polície a jej pochybení a pre informovanie verejnosti o dostupných opravných prostriedkoch v takýchto prípadoch s cieľom zabezpečiť obnovenie dôvery v políciu predovšetkým v rómskych komunitách.
Článok 9 Rámcového dohovoru
Tlačené médiá a vysielanie v jazykoch menšín
Súčasný stav
45.
Poradný výbor poukazuje na celkovo živé a rozmanité mediálne prostredie v
SR, ktoré podporuje aj šírenie tlačených médií v menšinových jazykoch. Existuje široká škála denníkov a časopisov v maďarskom jazyku a taktiež menší počet týždenníkov a mesačníkov v jazykoch početne menších menšín, z ktorých niektoré vychádzajú s podporou Úradu vlády. Okrem toho veľký počet dvojjazyčných tlačených médií podporuje porozumenie pre prítomnosť menšinových jazykov a kultúr aj u širšej spoločnosti. Poradný výbor však s poľutovaním konštatuje, že napriek tejto rozmanitosti pretrváva nedostatok novín a časopisov v rómčine. Výbor síce víta uvedenie Rómskych listov, ktoré vydáva Rómske mediálne centrum, ako aj Romano nevo l'il, časopisu so zameraním na sociálny a kultúrny život Rómov na Slovensku, konštatuje však zníženie podpory vyčlenenej pre tieto časopisy. Vládny splnomocnenec pre rómske komunity údajne spustil ďalší projekt s cieľom šíriť informácie o projektoch pre rómsku komunitu medzi obce a terénnych pracovníkov. Poradný výbor oceňuje zámer podporovať povedomie o situácii Rómov a domnieva sa, že produkcia týchto tlačovín by mala byť zameraná na rómskych čitateľov aj verejnosť, v ideálnom prípade v dvojjazyčnom prevedení na podporu znalosti a rešpektovania rómskeho jazyka v spoločnosti.
46. Pokiaľ ide o televízne a rozhlasové vysielanie v menšinových jazykoch, mnoho zástupcov národnostných menšín, najmä tých početne menších, považuje dostupnú ponuku za nedostatočnú. Hoci zákon o rozhlase a televízii Slovenska stanovuje nutnosť regionálne vyváženej programovej skladby v jazykoch národnostných menšín podľa demografie a skutočne sa vynakladá nemalé úsilie v dialógu so zástupcami menšín na poskytnutie širokej škály vysielania v menšinových jazykoch, Poradný výbor sa dozvedel, že menšinové komunity (najmä mladšia časť populácie) sa nie vždy zaujímajú o dostupné programy, ktoré sa čiastočne vysielajú v nevhodnú dobu alebo nepravidelne. Výbor víta úsilie zamerané na vytvorenie rozhlasového vysielania aj v srbčine, chorvátčine, hebrejčine, bulharčine, ruštine a moravskom jazyku – v jazykoch v súčasnosti nezastúpených,35 rovnako ako úsilie o ďalšiu podporu televízneho a rozhlasového vysielania v rómčine. Poradný výbor ďalej považuje za dôležité vynakladať väčšie úsilie na podporu pozitívneho a objektívneho vylíčenia národnostných menšín a ich hlavných problémov v mainstreamových médiách (pozri taktiež vyššie uvedené pripomienky v článku 6). Na tento účel je potrebné, aby sa novinárom s menšinovým pôvodom vrátane rómskych novinárov dostalo zodpovedajúcej odbornej prípravy a podpory pri presadzovaní uznania zo strany širšej verejnosti príslušníkov národnostných menšín ako riadnych členov spoločnosti s individuálnymi záujmami a problémami namiesto stereotypov. Okrem toho by národnostné menšiny mali byť zastúpené na úrovni vyšších pozícií v príslušných mediálnych radách a dozorných orgánoch.
47. Poradný výbor víta zmeny v legislatívnom rámci týkajúcom sa používania menšinových jazykov v elektronických médiách. Prevádzkovatelia rozhlasového a televízneho vysielania majú všeobecne stále povinnosť zabezpečiť slovenskú jazykovú verziu všetkých programov buď prostredníctvom titulkovania, alebo opätovného odvysielania. Výnimky podľa článku 5 zákona o štátnom jazyku sa vzťahujú na regionálne alebo miestne rozhlasové a televízne vysielanie pre komunity národnostných menšín. Okrem toho novela zákona o vysielaní a retransmisii s účinnosťou od januára 2014 zbavuje vysielanie v ktoromkoľvek z úradných jazykov EÚ požiadavky titulkovania alebo retransmisie, ak Rada pre vysielanie a retransmisiu uváži dostatok vysielania v slovenskom jazyku v danej oblasti. Poradný výbor berie na vedomie, že do septembra 2014 rada nedostala žiadnu žiadosť od súkromného subjektu o takúto licenciu na vysielanie výhradne v niektorom z jazykov EÚ. Zástupcovia maďarskej menšiny sa domnievajú, že systém, ktorý by umožňoval vysielať niektoré z ich programov v maďarčine a niektoré v slovenčine, by najprimeranejšie zodpovedal potrebám obyvateľstva, a to najmä v oblastiach, kde maďarsky hovoriaci obyvatelia tvoria väčšinu.
Odporúčania
48. Poradný výbor nabáda slovenské orgány na zvýšenie ich podpory pre tlačené a elektronické médiá menšinových jazykov, tak tradičné, ako aj internetové, v jazykoch všetkých národnostných menšín, s cieľom zabezpečiť skutočnú dostupnosť kvalitných programov vo verejnoprávnom vysielaní na celoštátnej i regionálnej úrovni.
49. Poradný výbor žiada slovenské orgány, aby podporovali odbornú prípravu a nábor príslušníkov národnostných menšín do verejnoprávneho vysielania aj na úrovni vyšších pozícií. 
Článok 10 Rámcového dohovoru
Legislatívny rámec pre používanie jazykov
Súčasný stav
35 Pozri Správa SR, ods. 155.
50. Poradný výbor víta zmeny vykonané v rokoch 2011 a 2012 v legislatívnom rámci ohľadom používania menšinových jazykov, teda zákona o štátnom jazyku a zákona o používaní jazykov národnostných menšín. Podľa uvedenej novelizácie sa môžu jazyky menšín používať v súkromí bez obmedzenia, zatiaľ čo používanie jazykov menšín v úradnom styku s miestnymi orgánmi je upravené podľa nastavených úrovní. Paragraf 1 odsek 2 zákona o používaní jazykov národnostných menšín definuje jazyk menšiny ako „kodifikovaný alebo štandardizovaný jazyk tradične používaný (...) občanmi patriacimi k národnostnej menšine, ktorý je odlišný od štátneho jazyka; jazykom menšiny je bulharský jazyk, český jazyk, chorvátsky jazyk, maďarský jazyk, nemecký jazyk, poľský jazyk, rómsky jazyk, rusínsky jazyk a ukrajinský jazyk“. Poradný výbor víta zachovanie otvorenosti zoznamu jazykov, ale znovu opakuje svoj názor, že požívanie práv na používanie vlastného jazyka by sa nemalo obmedzovať iba na občanov SR. Výbor však chápe irelevantnosť tohto obmedzenia v praxi, pretože v SR žije len veľmi málo príslušníkov národnostných menšín, ktorí nie sú jej občanmi, a ak by sa títo obrátili na miestne orgány s nejakou požiadavkou, na jej vybavenie sa zvyčajne nevyžaduje žiadny dôkaz o občianstve. Možnosť uloženia pokuty za nesprávne používanie štátneho jazyka podľa článku 9a zákona o štátnom jazyku sa vzťahuje len na orgány verejnej správy pri vydávaní informácií určených pre širokú verejnosť alebo upozorňujúcich na nebezpečenstvo.
51. Poradný výbor ďalej so záujmom konštatuje, že paragraf 2 odsek 1 znižuje prah pre uplatnenie práva na používanie jazyka národnostnej menšiny v úradnom styku na 15 %, ako sa ukázalo v dvoch po sebe nasledujúcich sčítaní obyvateľstva. Toto zníženie prahu tak vstúpi do platnosti najskôr až v roku 2021, v ktorom je plánované najbližšie sčítanie obyvateľstva. Do tej doby paragraf 7c odsek 2 zákona odkazuje na nariadenie vlády, ktoré uvádza zoznam všetkých obcí, kde občania patriaci k národnostnej menšine tvoria aspoň 20 % obyvateľstva podľa výsledkov sčítania obyvateľstva z roku 2001.36 Poradný výbor považuje uplatňovanie tohto systému za pomerne zložité. Hoci sa opiera o výsledky troch rôznych sčítaní obyvateľstva, osobitný dôraz kladie na dnes už zastarané výsledky sčítania obyvateľstva z roku 2001. Znevýhodňuje to tie národnostné menšiny, ktoré v ostatnom sčítaní obyvateľstva zaznamenali výrazný nárast počtu príslušníkov, okrem iného aj Rusíni a Rómovia.37 Poradný výbor sa vo všeobecnosti domnieva, že pri uplatňovaní prahových hodnôt treba postupovať obozretne a pružne a že je potrebné usilovať sa o zachovanie úzkeho dialógu so zástupcami národnostných menšín pri nastoľovaní požiadavky a potreby tak, ako uvádza článok 10.2 Rámcového dohovoru. Zástupcovia chorvátskej menšiny napríklad tvrdia, že ich početné zastúpenie s trvalým bydliskom v bývalých samostatných obciach Jarovce a Čunovo ich podľa Zákona o používaní jazykov národnostných menšín neoprávňuje užívať toto právo, pretože uvedené oblasti sa stali mestskými časťami hlavného mesta a nie sú viac zahrnuté v zozname obcí.38
52. Poradný výbor ďalej poukazuje na skutočnosť, že práva obsiahnuté v článku 10.2 sa uplatňujú na základe jedného z dvoch hlavných kritérií (t.j. oblasť tradične alebo vo väčšom počte obývaná osobami patriacimi k národnostným menšinám), a to najmä s ohľadom na menej používané jazyky menšín, ktoré môžu vyžadovať ochranné opatrenia, pretože by sa inak vytratili z verejnej sféry.39 Výbor vyjadruje poľutovanie nad skutočnosťou, že paragraf 4a zákona o používaní jazykov národnostných menšín predpokladá možnosť realizácie miestneho referenda o zmene označenia obce, kde sa v úradnom styku môžu používať jazyky menšín, pretože výbor zastáva názor, že o obmedzení práv menšín nemôže rozhodovať väčšinové hlasovanie, pretože by to bolo v rozpore so samotnou podstatou ochrany menšín.
36 Príloha Nariadenia vlády č.  221/1999  Z. z. obsahuje zoznam 656 obcí, z ktorých 512 má viac než 20 % obyvateľov maďarskej národnosti, 68 rusínskej, 57 rómskej, 18 ukrajinskej a 1 nemeckej národnosti.
37
Napríklad podľa sčítania obyvateľstva z roku 2011 tvoria Rusíni 20 % obyvateľstva v 124 obciach, z ktorých len 68 je zahrnutých v zozname nariadenia vlády.
38
Podľa novely zákona č. 377/1990 o hlavnom meste SR Bratislave sa mestské časti považujú za obce.
39
Pozri taktiež Tretí tematický komentár o jazykových právach Poradného výboru pre Rámcový dohovor, ods. 56.
Odporúčanie
53.
Poradný výbor vyzýva slovenské orgány, aby uplatňovali pružný a pragmatický prístup k uplatňovaniu práv obsiahnutých v zákone o jazykoch menšín a nespoliehali sa výlučne na štatistické údaje. Je potrebné zachovať úzky dialóg so zástupcami všetkých národnostných menšín pre pravidelné určovanie aktuálnych požiadaviek a potrieb týkajúcich sa používania jazykov národnostných menšín.
Používanie jazykov menšín v styku s miestnymi orgánmi
Súčasný stav
54.
Poradný výbor konštatuje, že vykonávanie uvedených právnych predpisov
údajne zostáva vo viacerých obciach problematické. Zatiaľ čo orgány v určených obciach vynakladajú úsilie, aby vyhoveli žiadostiam príslušníkov národnostných menšín v jazykoch menšín, počet pracovníkov s primeranými jazykovými znalosťami je stále obmedzený. Platí to najmä v prípade rómskeho jazyka.40 Rómski predstavitelia informovali Poradný výbor o veľmi zriedkavom používaní rómčiny v úradnom styku, a to aj v obciach, kde Rómovia tvoria 20 % obyvateľstva. To isté údajne platí aj pre internú komunikáciu verejných orgánov, v ktorej sa podľa zástupcov národnostných menšín takmer výhradne používa slovenský alebo niekedy maďarský jazyk, ale len veľmi zriedkavo ktorýkoľvek z ostatných jazykov menšín. Poradný výbor víta zorganizovanie niekoľkých školení umožňujúcich štátnym zamestnancom získať väčšie znalosti jazykov menšín. Výbor sa však domnieva, že najmä menej používané jazyky často vyžadujú aktívnu podporu pre zabezpečenie ich efektívneho využívania vo verejnej sfére v každodennom živote. Ďalej sa domnieva, že znalosť jazyka menšiny by sa mala považovať za výhodu pri prijímaní štátnych zamestnancov v určených obciach, kde sa v úradnom styku môžu používať jazyky menšín. Poradný výbor víta skutočnosť, že úrad ombudsmanky odpovedá na všetky žiadosti v jazyku komunikácie bez ohľadu na to, v ktorej obci má žiadateľ bydlisko, a považuje to za opatrenie, ktoré aktívne podporuje používanie jazykov menšín vo verejnej sfére.
Odporúčanie
55.
Poradný výbor vyzýva slovenské orgány k zintenzívneniu ich úsilia zabezpečiť dostatočný počet obecných zamestnancov s náležitým vyškolením a schopnosťou reagovať na požiadavky v jazykoch menšín, najmä v rómčine, a aktívnu podporu používania jazykov menšín v úradnom styku tam, kde je to vhodné.
Článok 11 Rámcového dohovoru
Jazyky menšín v dokumentoch a na topografických nápisoch
Súčasný stav
56.
Poradný výbor víta skutočnosť, že v určených obciach sa na požiadanie musia dvojjazyčne vystavovať osobné doklady, ako sú rodné či sobášne listy alebo iné dokumenty, ako sú stavebné povolenia.41 S poľutovaním však prijíma hlásenia o občasnom výslovnom odmietnutí dvojjazyčného vystavenia dokumentov, a to najmä rodných listov. Poradný výbor sa
40
Informácie obsiahnuté v Správe SR uvádzajú, že rómskym jazykom hovorí 26 % zamestnancov v 57 obciach, v ktorých sa v úradnom styku smie používať rómčina. Predstavitelia občianskej spoločnosti tento údaj spochybňujú.
41
Pozri paragraf 2 odsek 5 zákona o používaní jazykov národnostných menšín.
domnieva, že príslušní štátni zamestnanci si musia byť vedomí svojich záväzkov vyplývajúcich z vnútroštátnych právnych predpisov ako aj z článku 11 (1) Rámcového dohovoru a opatrení na zabezpečenie ich vykonávania, najmä pokiaľ ide o vydávanie osobných dokladov totožnosti.42
57.
Poradný výbor ďalej konštatuje, že zákon o používaní jazykov národnostných menšín tiež stanovuje, že topografické a dopravné značenie v určených obciach ako aj nápisy na budovách verejnej správy musia byť popri štátnom jazyku vyhotovené aj v jazykoch menšín a umiestnené pod štátnym jazykom.43 Zástupcovia národnostných menšín hlásia, že väčšina obcí rešpektuje zákon a vyvesili značenie a nápisy v menšinových jazykoch,44 pričom najnižšia miera rešpektovania zákona je v prípade rómčiny. Zákon o používaní jazykov národnostných menšín ďalej stanovuje, že nápisy na železničných staniciach či autobusových zastávkach, ako aj ďalšie dopravné značenie v obciach, môžu byť vyhotovené aj v jazyku menšiny popri štátnom jazyku pri použití menšej veľkosti písma. Zatiaľ čo Poradný výbor oceňuje úsilie štátnych orgánov vykonávať toto ustanovenie tam, kde je to možné,45 s poľutovaním sa dozvedel, že nejasnosti ohľadom presného určenia kde a ako sa môžu jazyky menšín používať, napríklad na tabuliach vítajúcich turistov, niekedy vytvárajú napätie na miestnej úrovni, najmä na južnom Slovensku, kde obyvatelia patriaci k národnostným menšinám majú pocit, že ich práva nie sú dostatočne brané do úvahy, zatiaľ čo príslušníci väčšinovej populácie sa domnievajú, že nápisov (vrátane tých súkromnej povahy) vyhotovených len v jazyku menšiny je príliš veľa.46 Poradný výbor sa domnieva, že je potrebné zachovať užší dialóg medzi obecnými orgánmi a zástupcami národnostných menšín pre zabezpečenie možnosti nájsť pragmatické riešenie v legislatívnom rámci, ktoré vhodne zohľadní symbolickú hodnotu jazykov menšín na topografických a iných nápisoch a značeniach. Poradný výbor celkovo zastáva názor, že treba podporovať použitie dvojjazyčnosti na nápisoch a iných verejných značeniach tam, kde je to možné, ako pozitívny nástroj integrácie nesúci posolstvo, že dané územie harmonicky zdieľajú rôzne skupiny obyvateľov.
Odporúčania
58. Poradný výbor vyzýva slovenské orgány, aby zabezpečili účinné vykonávanie práv uvedených v článku 4 zákona o používaní jazykov národnostných menšín vo všetkých určených obciach a s ohľadom na všetky príslušné jazyky vrátane rómčiny.
59. Poradný výbor ďalej podporuje zapojenie slovenských orgánov do úzkeho dialógu so zástupcami všetkých národnostných menšín s cieľom nájsť pragmatické a flexibilné riešenie, ktoré sa prispôsobí požiadavkám obyvateľstva v súlade so zásadami uvedenými v článku 11 Rámcového dohovoru.
Článok 12 Rámcového dohovoru
42
Právo každej osoby používať svoje meno a priezvisko v jazyku menšiny a právo na jeho oficiálne uznanie v súlade s vnútroštátnym právnym poriadkom je obsiahnuté v článku 11 (1) Rámcového dohovoru, na ktorý sa nevzťahujú žiadne územné podmienky a považuje sa za základné jazykové právo príslušníkov národnostných menšín. Pozri taktiež Tretí tematický komentár o jazykových právach Poradného výboru pre Rámcový dohovor, ods. 61.
43
Toto ustanovenie existovalo už skôr v zákone č. 191/1994 o označovaní obcí v jazyku národnostných menšín, pozri Druhé stanovisko o SR Poradného výboru pre Rámcový dohovor, máj 2010.
44
Správa Úradu vlády z roku 2012 o používaní jazykov menšín v určených obciach vykázala, že 76 % príslušných miestnych orgánov štátnej správy má označenie v jazykoch menšín. Pre podrobnejšie posúdenie používania jazykov menšín v obecných značeniach pozri Tretia monitorovacia správa Výboru expertov pre Európsku chartu regionálnych alebo menšinových jazykov, odseky 568 a nasl.
45
Vykonávanie tohto ustanovenia komplikuje skutočnosť, že napríklad niektoré autobusové linky prevádzkujú súkromné spoločnosti, ktoré nie vždy považujú využitie dvojjazyčnosti za komerčne priechodné.
46
Zatiaľ čo uvádzanie označení a nápisov súkromnej povahy v jazykoch menšín predkladá článok 11(2) Rámcového dohovoru, Výkladová správa upresňuje, že štátne orgány môžu od príslušníkov národnostných menšín vyžadovať aj použitie štátneho jazyka.
Rovnaké príležitosti pre prístup k vzdelávaniu
Súčasný stav
60.
Rómovia sú naďalej nadmerne umiestňovaní do osobitných škôl určených pre deti s rôznymi formami postihnutia vrátane porúch učenia (tzv. „variant A“, ktorý je definovaný ako „ľahké mentálne postihnutie“). Medzinárodní a vnútroštátni pozorovatelia vykonali porovnávacie štúdie, podľa ktorých tvorí podiel rómskych detí v osobitných školách minimálne 60 % z celkového počtu detí, pričom podiel rómskych žiakov v špeciálnych triedach v bežných základných školách dosiahol až približne 85 %.47 Osobitná správa ombudsmanky po jej posúdení situácie v 21 školách východného Slovenska vyvoláva veľmi vážne znepokojenie nad metódami používanými v Centrách pedagogicko-psychologického poradenstva a prevencie (CPPPaP), ktoré vykonávajú diagnostické vyšetrenie detí predškolského veku a stanovujú ich pripravenosť na školskú dochádzku. Je potešiteľné, že ministerstvo školstva promptne zareagovalo poskytovaním poradenstva okresným CPPPaP prostredníctvom krajských školských úradov s odporúčaním, aby boli všetky deti individuálne testované použitím metód prispôsobených ich špecifickému sociálnemu, kultúrnemu a jazykovému zázemiu, aby zistenie sociálne znevýhodneného prostredia dieťaťa bolo podnetom na zaradenie dieťaťa do prípravného ročníka (tzv. nultý ročník) radšej než do špeciálnej triedy, a aby vzdelávacie schopnosti dieťaťa boli po roku znovu posúdené.
61.
Dôkazy zistené v niektorých školách, a to aj počas návštevy Poradného výboru, však naznačujú, že diagnostické vyšetrenia sa stále pravidelne vykonávajú bez prispôsobenia na konkrétne kultúrne a jazykové bariéry, ktoré zažívajú mnohé rómske deti.48 Hlboké znepokojenie ďalej vyvoláva skutočnosť, že aj keď je deťom odporúčané zaradenie do nultého ročníka, nie vždy sú takéto triedy k dispozícii,49 alebo sú často organizované ako čisto rómske triedy. Poradný výbor berie na vedomie, že finančná podpora poskytovaná školám podľa počtu žiakov so špeciálnymi výchovno-vzdelávacími potrebami (napríklad „variant A“) môže taktiež podporiť pokračujúce a neprimerané umiestňovanie rómskych detí buď do osobitných škôl, alebo do špeciálnych tried v bežnej škole. Výbor ďalej chápe, že rómski rodičia môžu súhlasiť s umiestnením ich detí v osobitných vzdelávacích inštitúciách, pretože takéto školy sa často nachádzajú v blízkosti osád, alebo sa domnievajú, že ich dieťa môže byť lepšie chránené v sociálne kontrolovanom prostredí, pretože možno nie sú komplexne informovaní o dôsledkoch svojho rozhodnutia.50 Výbor je hlboko znepokojený správami, že k opätovnému vyšetreniu vzdelávacích schopností detí dochádza nepravidelne a v niektorých školách dokonca vôbec, čím dochádza k trvalému znemožneniu prístupu detí k štandardnému vzdelávaniu na základe jediného pohovoru vo veku 5 či 6 rokov, často vedeného v jazyku, ktorým sa v domácnosti dieťaťa primárne nehovorí, čo je v rozpore so zásadami stanovenými v článkoch 4 a 12 Rámcového dohovoru a v rozpore so zásadou najlepšieho záujmu dieťaťa obsiahnutou v článku 3 Dohovoru o právach dieťaťa.
47 Pozri okrem iného podrobný prehľad v Škola ako geto: Systematické nadmerné zastúpenie Rómov v špeciálnom vzdelávaní na Slovensku, štúdia Rómskeho vzdelávacieho fondu (REF), september 2009. Podľa správy Rozvojového programu OSN (UNDP) z roku 2012 iba 15,6 % rómskych detí navštevovalo zmiešané triedy v bežných základných školách.
48
Ombudsmanka vykonala od 14. mája do 3. júna 2014 prieskum sledujúci prax v 22 školách a 21 CPPPaP, ktorý preukázal, že testovanie prebieha s použitím rovnakého typu testu pre všetky kategórie detí, a napriek pokynu Ministerstva školstva z augusta 2013 sa dôraz kladie na kognitívnu inteligenciu bez ohľadu na iné schopnosti. Pozri
http://www.vop.gov.sk/files/Sprava%20VOP%20FINALNA%20VERZIA.pdf.
49
Poradný výbor bol informovaný, že obecné zastupiteľstvo zamietlo žiadosť riaditeľa školy v Šarišských Michaľanoch otvoriť nultý ročník.
50 Súhlas zákonného zástupcu je nutný pre umiestnenie dieťaťa do inštitúcie osobitného vzdelávania.
62. Poradný výbor je ďalej hlboko znepokojený pretrvávajúcou existenciou segregovaného vzdelávania Rómov napriek skutočnosti, že takéto praktiky boli zakázané v roku 2008 a Ministerstvo školstva opakovane poskytlo usmernenia pre školy na odstránenie organizačného či priestorového vylúčenia alebo separácie rómskych žiakov.51 Poradňa pre občianske a ľudské práva v roku 2010 iniciovala prípad proti segregácii rómskych detí na základnej škole v Šarišských Michaľanoch. Okresný súd Prešov rozhodol v prospech žalobcu a nariadil škole desegregovať triedy od školského roka 2012/2013. Poradný výbor víta trvalý záväzok novovymenovaného riaditeľa školy, ktorú navštevuje až 60 % detí z neďalekej osady. Predchádzajúce priestorové oddelenie detí aj počas prestávok a v jedálňach bolo zrušené, deti sa teraz voľne pohybujú po škole a požívajú rovnaký typ jedla. Integrácia rómskych detí do zmiešaných tried však naďalej predstavuje škálu problémov vrátane praktických aspektov, ako sú doprava, širšie didaktické problémy ako aj nesúhlas rómskych i nerómskych rodičov vzhľadom na to, že vyučovanie v čisto rómskych triedach sa často riadi zredukovanými osnovami. Riaditeľ školy síce vynakladá chvályhodné úsilie, podobne ako organizácie občianskej spoločnosti zaoberajúce sa riešením segregácie vo vzdelávacom systéme,52 Poradný výbor je však znepokojený skutočnosťou, že sú potrebné pravidelné usmernenia ako aj značná a trvalá finančná, koncepčná a metodická podpora k tomu, aby školy dokázali účinne odstrániť segregačné postupy v rámci vzdelávacieho systému, odzrkadľujúce širšiu sociálnu exklúziu a protirómske postoje v spoločnosti, ktoré sa uplatňujú už po celé desaťročia.
63. Poradný výbor víta zamestnávanie asistentov učiteľa v mnohých školách s veľkým počtom rómskych žiakov na podporu ich prospechu v škole a komunikáciu medzi školou a rodičmi, pretože záškoláctvo a predčasný odchod zo školy sú stále spoločné problémy týkajúce sa prístupu Rómov k vzdelaniu, najmä u dievčat. S prihliadnutím na zvýšenú podporu a odhodlanie Ministerstva školstva a rómskeho splnomocnenca sa Poradný výbor domnieva, že je potrebné zamestnávanie asistentov učiteľa ďalej posilniť a inštitucionalizovať.53 Ďalej je nevyhnutné zvýšené úsilie na zabezpečenie zamestnávania pracovníkov hovoriacich po rómsky. Poradný výbor ďalej zdôrazňuje, že prístup ku kvalitnému vzdelávaniu pre rómskych žiakov, ktorí často doma nehovoria vyučovacím jazykom, môže vyžadovať vyšší počet učiteľov prijímaných a zamestnaných v príslušných školách s aspoň čiastočnou znalosťou rómskeho jazyka tak, aby mohli uľahčiť žiakom porozumenie v prípade potreby. Výbor poukazuje na závery viacerých zainteresovaných vrátane ombudsmanky, ukazujúce na naliehavú potrebu podpory dochádzky rómskych detí do materských škôl a predškolských zariadení.54
Odporúčania
64.
Poradný výbor požaduje od slovenských orgánov desegregáciu vzdelávacieho systému a vyčlenenie dostatočných ľudských zdrojov i finančných prostriedkov, ako aj ďalších politických a metodických usmernení a podpory školám. V tomto ohľade by sa malo prioritne vnímať poskytnutie voľných miest v predškolských zariadeniach rómskym deťom.
51
Pedagogicko-organizačné pokyny na školský rok 2013/2014 obsahujú po prvýkrát snahu o objasnenie plného rozsahu segregácie a vylúčenia, ktoré zažívajú deti na základe ich etnickej príslušnosti v kombinácii so sociálnou marginalizáciou a znevýhodnením.
52
Organizácia eduRoma už roky pomáha školám, vrátane Základnej školy v Šarišských Michaľanoch. Pozri správa o ich úsilí Od segregácie k inkluzívnemu vzdelávaniu: Prípad Základnej školy v Šarišských Michaľanoch, vydaná spoločne s UNDP v Bratislave v roku 2014, http://www.eduroma.sk/publications/en/case of sarisske michalany-en.pdf.
53
Napríklad v rámci projektu Inkluzívny model vzdelávania na predprimárnom stupni školskej sústavy bolo vytvorených 110 pracovných miest pre asistentov učiteľov, pozri Aktualizovaná monitorovacia správa občianskej spoločnosti o implementácii Stratégie SR pre integráciu Rómov a Akčného plánu dekády v rokoch 2012 a 2013.
54
Z výskumu realizovaného ombudsmankou vyplýva, že menej ako 25 % rómskych detí navštevuje predškolské zariadenia, ktoré sú všeobecne uznávané pre svoju pozitívnu úlohu pri podpore prospechu v škole.
65. Poradný výbor ďalej vyzýva slovenské orgány, aby komplexne riešili neúmerne časté umiestňovanie rómskych detí do osobitných škôl alebo špeciálnych tried. Umiestnenie do bežných škôl by malo byť pravidlom a osobitné školstvo by malo byť vyhradené len pre výnimočné prípady. Všetky diagnostické vyšetrenia na posúdenie spôsobilosti detí školského veku sa musia vykonávať spôsobom, ktorý vhodne zohľadňuje individuálne zázemie dieťaťa, a musia sa vo všetkých prípadoch pravidelne opakovať.
66. Poradný výbor žiada slovenské orgány, aby uprednostňovali nábor a zamestnávanie učiteľov a asistentov učiteľov so znalosťou rómskeho jazyka vo všetkých školách s veľkým podielom rómskych žiakov.
Učebnice a odborná príprava učiteľov
Súčasný stav
67. Poradný výbor berie na vedomie pokračujúce úsilie o podporu vysokoškolského a priebežného vzdelávania učiteľov škôl s vyučovacím jazykom menšiny tak pre slovenský jazyk a literatúru, ako aj pre predmety vyučované v jazykoch menšín, najmä v maďarčine, ukrajinčine, rusínčine a čiastočne rómčine. Je chvályhodné, že mnohé z týchto kurzov zdôrazňujú súčasnú metodiku jazykového vzdelávania vrátane konverzačných hodín a špeciálnych pomôcok na podporu komunikačnej kompetencie v každodennom živote. Je však dôležité, aby štandardy kvality dosiahnuté učiteľmi v školách s menšinovým jazykom boli pravidelne monitorované špecializovanými odborníkmi, ktorí taktiež poskytnú odporúčania pre nevyhnutnú odbornú prípravu učiteľov.55 Na jednej strane boli taktiež vytvorené niektoré programy poskytujúce odbornú metodologickú prípravu učiteľov žiakov zo sociálne znevýhodneného prostredia, na druhej strane rôzne správy uvádzajú, že len málo učiteľov je riadne preškolených na vyrovnanie sa s rozmanitosťou v triede a aplikovanie metód podporujúcich zapojenie detí z rôznych zázemí podľa svojich individuálnych schopností, vrátane prebiehajúceho procesu desegregácie. Navyše je potrebné, aby boli všetci učitelia pre všetky školy dostatočne odborne vyškolení pre presadzovanie rešpektovania rôznych etnických, kultúrnych a jazykových zázemí a podporu integrácie a dialógu v triede a počas každodenného chodu školy vrátane mimoškolských aktivít.
68. Úsilie spojené s prípravou a tlačou učebníc v jazykoch menšín vrátane rómčiny síce naďalej pokračuje, zástupcovia národnostných menšín sa však stále domnievajú, že dostupné materiály sú často nízkej kvality a obsahujú napríklad nesprávne preklady, pričom sú k dispozícii len v nedostatočnom množstve.56 Ďalej je znepokojujúce, že vzdelávacie materiály používané vo všetkých školách údajne stále nedostatočne odrážajú historickú prítomnosť a pozitívny príspevok národnostných menšín na Slovensku. Pre podporu medzikultúrneho porozumenia a rešpektu je nevyhnutné, aby sa všetci žiaci učili o bohatstve rôznych kultúr, jazykov, tradícií a identít žijúcich na území SR vrátane početne menších menšín a aby boli vo výukových materiáloch a školských osnovách zobrazené pozitívne obrazy o týchto rôznych kultúrach. V tomto ohľade je nesmierne dôležitá úzka spolupráca národnostných menšín pri príprave učebníc dejepisu s cieľom osvojiť si viacero perspektív v historickom výskume.
Odporúčania

55 Pozri taktiež Prvý komentár k právam na vzdelanie v rámci Rámcového dohovoru Poradného výboru pre Rámcový dohovor, strana 33. Pozri taktiež Správa o treťom monitorovacom cykle Výboru expertov pre Európsku chartu regionálnych alebo menšinových jazykov, január 2013, odseky 235 – 237.
56
Podľa Okrúhleho stola Rusínov napríklad tlač učebníc pre výučbu rusínskeho jazyka na prvom stupni údajne mešká niekoľko rokov.
69. Poradný výbor vyzýva slovenské orgány, aby zabezpečili pre učiteľov škôl s jazykom menšín prístup k vhodným školiacim programom pre výučbu všetkých predmetov a ich vybavenie príslušnými vzdelávacími materiálmi a učebnicami v dostatočnom množstve a kvalite.
70. Poradný výbor ďalej vyzýva slovenské štátne orgány, aby zabezpečili účinnú odbornú prípravu učiteľov a zamestnancov všetkých škôl v oblasti osvojenia si rozmanitosti v triede a podpory medzikultúrneho rešpektu a porozumenia v školách, a tiež aby učebnice a školské osnovy primerane odrážali a oceňovali etnickú rôznorodosť Slovenska.
Článok 14 Rámcového dohovoru
Výučba v jazykoch menšín a o nich
Súčasný stav
71.
Štátne orgány naďalej poskytujú výraznú podporu vzdelávaniu v jazykoch menšín a o týchto jazykoch. Žiaci sa môžu učiť menšinový jazyk a literatúru buď ako voliteľný predmet na hodinách zaradených v školách s vyučujúcim jazykom slovenským, alebo môžu chodiť do školy, kde sa všetky predmety vyučujú v menšinovom jazyku s povinnými hodinami slovenského jazyka a literatúry. Ukrajinský jazyk sa vyučuje aj na dvojjazyčných školách, kde sa niektoré predmety vyučujú v slovenčine a niektoré v ukrajinčine. Poradný výbor konštatuje, že vzdelávanie je poskytované predovšetkým v maďarčine, potom v ukrajinčine a rusínčine, a že niektoré výučby sú ponúkané aj v bulharčine, chorvátčine, nemčine či poľštine. Výbor s poľutovaním konštatuje, že rómčina sa naďalej vyučuje iba ako voliteľný predmet na dvoch základných a piatich stredných školách. Podľa jeho neformálnych zdrojov veľa učiteľov stále považuje výučbu v rómčine a o nej za zbytočnú, pričom je niekedy dokonca vnímaná ako ohrozenie širšej integrácie do spoločnosti. Situácia je problematická najmä pre rómske deti žijúce v južných oblastiach Slovenska, napríklad v Rimavskej Sobote, ktoré údajne doma hovoria hlavne maďarsky. Poradný výbor v tomto ohľade poukazuje na závery zásadného výskumu, ktorý naznačuje výhody výučby v materskom jazyku na školách pre širšie študijné uplatnenie v živote vrátane solídneho zvládnutia druhého jazyka.57
72.
V decembri 2013 bol novelizovaný školský zákon, čo viedlo k nútenému zrušeniu veľmi malých škôl s cieľom zefektívniť riadenie škôl. Skutočnosť, že školy s menšinovým vyučovacím jazykom sú všeobecne malé, bola zohľadnená znížením minimálneho počtu žiakov potrebného na otvorenie alebo zachovanie vyučovania.58 V dôsledku novelizácie sa očakáva zrušenie asi 25 % malých základných škôl vrátane viacerých škôl s menšinovým vyučovacím jazykom. Poradný výbor víta osobitné ustanovenia pre školy s menšinovým vyučovacím jazykom a možnosť udelenia ďalších výnimiek v osobitných prípadoch. Výbor zastáva názor, že zatvorenie malých škôl s menšinovým vyučovacím jazykom nesmie viesť k asimilácii, ktorej sa obávajú niektorí zástupcovia národnostných menšín, v sprievode konkrétnych opatrení, okrem iného prostredníctvom podpory dvoj- a viacjazyčných metód vzdelávania, môže však ponúknuť príležitosti pre deti z rôznych jazykových prostredí pokračovať vo vzdelávaní a zároveň podporovať medzikultúrne porozumenie a povedomie. Je však dôležité, aby integrácia malých škôl s menšinovým vyučovacím jazykom do väčších organizačných jednotiek prebiehala postupne a v úzkom dialógu s radou školy so zabezpečením účinného zohľadnenia názorov57
Pozri taktiež Tretí tematický komentár o jazykových právach Poradného výboru pre Rámcový dohovor, ods. 39.
58
Zákon č. 245/2008 Z. z. o výchove a vzdelávaní, novelizovaný v roku 2013, stanovuje minimálny počet žiakov v triedach prvého ročníka základných škôl na 11 (9 v školách s menšinovým vyučovacím jazykom), 13 (11) v triedach druhého až štvrtého ročníka a 15 (13) v triedach piateho až deviateho ročníka. Výnimky sú prípustné v špecifických prípadoch, napríklad ak sa vo vzdialenosti do 6 km od bydliska žiaka nenachádza iná škola s menšinovým vyučovacím jazykom, alebo ak viac ako 80 % žiakov školy pochádza zo sociálne znevýhodneného prostredia.
rodičov a zástupcov národnostných menšín. Zmeny musia ďalej vhodne sprevádzať odborné poradenstvo pre zavedenie dvoj- a viacjazyčných metód výučby pre zaistenie ďalšieho vysoko kvalitného vzdelávania v jazykoch národnostných menšín, v slovenskom jazyku a prípadne aj v treťom jazyku.
Odporúčania
73. Poradný výbor vyzýva slovenské orgány, aby zvýšili svoje úsilie o udržanie vysokej kvality vzdelávania v jazyku menšín a usilovali sa o úzky dialóg so zástupcami národnostných menšín, rodičmi a školskou správou pre zabezpečenie toho, že uzavretie malých škôl nevylúči efektívne využitie príležitostí pre príslušníkov národnostných menšín učiť sa vo svojich menšinových jazykoch.
74. Poradný výbor ďalej vyzýva slovenské orgány, aby zvážili zavedenie moderných dvoj- a viacjazyčných vyučovacích metód na zlepšenie kvality výučby jazykov na všetkých školách a uľahčili osvojenie kvalitnej výučby rôznych jazykov v integrovanom vzdelávacom prostredí.
Vzdelávanie v štátnom jazyku
Súčasný stav
75.
Vynakladá sa neustále úsilie na podporu kvalitného vzdelávania v slovenskom jazyku na školách s menšinovým vyučovacím jazykom aj vďaka poskytovaniu cieleného vzdelávania učiteľov (pozri vyššie). Poradný výbor však konštatuje, že všetky nemenšinové jazyky sa vyučujú pomocou rovnakej metodiky výučby cudzích jazykov, a že napríklad žiaci škôl s vyučovacím jazykom maďarským majú rovnaký počet hodín v slovenskom jazyku ako v angličtine. Podľa predstaviteľov menšín a vlády sú v dôsledku toho absolventi škôl s menšinovým vyučovacím jazykom často nie celkom zdatní v štátnom jazyku, najmä v oblasti bežného každodenného života. Poradný výbor považuje za nevyhnutné vypracovať vhodnú metodiku pre výučbu štátneho jazyka ako druhého jazyka od predškolskej úrovne vyššie s cieľom zaistiť pre príslušníkov národnostných menšín možnosť nadobudnúť plnohodnotnú znalosť štátneho jazyka na úrovni materinského jazyka. Ďalej je potrebné prijať osobitné opatrenia s cieľom reagovať na situáciu niektorých rómskych detí navštevujúcich školy s vyučovacím jazykom maďarským na južnom Slovensku, pre ktoré môže byť štátny jazyk druhým cudzím jazykom, čo môže predstavovať určité prekážky pre jazykové vzdelávanie a celkové študijné výsledky.
Odporúčanie
76.
Poradný výbor apeluje na slovenské orgány, aby vypracovali komplexnú metodiku výučby slovenčiny ako druhého jazyka na školách s menšinovým vyučovacím jazykom na podporu plnej znalosti štátneho jazyka všetkých príslušníkov národnostných menšín.
Článok 15 Rámcového dohovoru
Účasť na verejnom živote a v rozhodovacích procesoch
Súčasný stav
77.
Národnostné menšiny sú naďalej zastúpené vo volených orgánoch na miestnej, regionálnej i centrálnej úrovni, kde okrem iného podporujú aj zameranie pozornosti na problematické otázky ich komunít. Poradný výbor uvedené skutočnosti víta ako zásadné pre účinnú spoluúčasť zástupcov menšín v príslušných rozhodovacích procesoch. Poukazuje však na fakt, že na celoštátnej úrovni je v Národnej rade SR iba jeden rómsky poslanec a v krajskom zastupiteľstve je taktiež iba jeden rómsky poslanec, čo stále znamená výrazne nedostatočné 
zastúpenie vo volených orgánoch. Hoci v rámci určitých menšinových komunít vzniklo mnoho strán, napríklad Strana maďarskej koalície, Strana rómskej koalície, Rómska iniciatíva Slovenska a Strana rómskej únie, neformálne zdroje Poradného výboru konštatujú, že väčšie politické strany (s výnimkou MOST-HÍD) si vo svojich straníckych programoch azda len zriedkavo osvojujú názory a problémy národnostných menšín. Ohľadom komunálnych volieb konaných v novembri 2014 Poradný výbor víta rozhodnutie Ústavného súdu zo septembra 2014 pozastaviť rokovanie o návrhu zákona, ktorý kandidátom na primátora či starostu v komunálnych voľbách ukladal povinnosť mať ukončené stredoškolské vzdelanie, ako akt protiústavného zásahu do volebného procesu. Návrh zákona bol údajne predložený s úmyslom znevýhodniť kandidátov rómskeho pôvodu.
78. V roku 2012 bol zrušený post podpredsedu vlády pre ľudské práva a národnostné menšiny, ktorý dohliadal na problematiku práv menšín a predsedal Rade pre národnostné menšiny, a vytvorený bol post vládneho splnomocnenca pre národnostné menšiny. Vymenovaný splnomocnenec však po roku pôsobenia z funkcie odstúpil v júni 2013 a jeho funkciu zastával vyšší zamestnanec Úradu vlády, vzhľadom na nemožnosť dospieť k dohode o inom kandidátovi. Poradný mechanizmus pre národnostné menšiny – Výbor pre národnostné menšiny a etnické skupiny (pozri vyššie poznámky k článku 5) – funguje aj naďalej v rámci Rady vlády pre ľudské práva a predsedá mu splnomocnenec, t. j. v súčasnosti zamestnanec vlády. Je chvályhodné, že členovia podvýboru sú volení tajným hlasovaním a nie vymenovaním štátnych úradníkov, čo podporuje skutočné zastúpenie záujmov a problémov národnostných menšín.59 Zástupcovia národnostných menšín však považujú organizačné zmeny z roku 2012 za degradáciu významu svojich záležitostí v politickej agende, pretože stratili priamy kontakt s postom ministra a majú pocit zníženej schopnosti ovplyvniť rozhodovacie procesy aj o tých otázkach, ktoré sa ich priamo dotýkajú. Poradný výbor považuje za potrebné, aby štátne orgány preskúmali pozíciu splnomocnenca pre národnostné menšiny v rámci širšej štruktúry ľudských práv a práv menšín, najmä z dôvodu nedávneho prevodu zodpovednosti za agendu ľudských práv na Ministerstvo spravodlivosti. Zásadne dôležité je, aby každý subjekt zodpovedný za otázky ochrany menšín mal v kabinete potrebnú autoritu a váhu a bol schopný účinne koordinovať politiku vlády v otázkach ochrany národnostných menšín pri súčasnom zastupovaní názorov a záujmov všetkých národnostných menšín vrátane Rómov.
79. Účasť národnostných menšín vo verejnej správe je aj naďalej neprimerane nízka. Hoci sú početne väčšie menšiny zastúpené na miestnej úrovni v samosprávach obcí a v ďalších verejných subjektoch, Poradný výbor je znepokojený veľmi nízkym počtom Rómov zamestnaných vo verejnej správe a v polícii na centrálnej i miestnej úrovni aj napriek pomerne vysokému počtu kvalifikovaných uchádzačov. Výbor opakuje svoj názor, že je potrebné podporovať prijímanie Rómov do verejnej správy, polície a súdnictva ako prostriedku pre lepšie reagovanie na potreby Rómov napríklad s ohľadom na použitie ich jazyka ako prostriedku svedčiacom o vládnej politike otvorenosti voči rozmanitosti slovenskej spoločnosti a ako prostriedku na podporu primeranejšieho zastúpenia Rómov vo verejnom živote. Veľmi nízky počet Rómov formálne zamestnaných v štátnej správe dokonca aj v oblastiach, kde Rómovia tvoria väčšinu populácie, posilňuje stereotypy a predsudky voči nim, a spätne vytvára väčší nezáujem o ich prijímanie do zamestnania. Poradný výbor v tejto súvislosti poznamenáva, že počet Rómov zamestnaných úradom splnomocnenca vlády pre rómske komunity výrazne stúpol
59 Pozri aj Monitorovacia správa občianskej spoločnosti o implementácii Stratégie SR pre integráciu Rómov a Akčného plánu dekády v roku 2012, strana 24.
po vymenovaní súčasného splnomocnenca.

Odporúčania
80. Poradný výbor sa obracia na slovenské orgány so žiadosťou o podporu adekvátneho zastúpenia národnostných menšín vo verejnom živote, a to aj prostredníctvom opatrení uľahčujúcich ich zapojenie do širších politických procesov a hlavných politických strán.
81. Poradný výbor ďalej vyzýva slovenské orgány, aby prehodnotili pozíciu splnomocnenca pre národnostné menšiny v rámci širšej štruktúry oblasti ľudských práv a zabezpečili pozornosť na vysokej politickej úrovni venovanú všetkým otázkam týkajúcim sa ochrany národnostných menšín a účinné zváženie názorov a problémov všetkých menšín v príslušných rozhodovacích procesoch.
82.
Poradný výbor ďalej žiada slovenské orgány o podporu prijímania príslušníkov národnostných menšín, predovšetkým Rómov, do verejnej služby.
Efektívna participácia na sociálno-ekonomickom živote
Súčasný stav
83.
Príslušníci väčšiny národnostných menšín nečelia konkrétnym prekážkam v ich prístupe k zamestnaniu. Sú tu však regionálne rozdiely, pričom niektoré časti južného a východného Slovenska s početným zastúpením národnostných menšín zažívajú špecifickú stagnáciu rozvoja infraštruktúry a hospodárskych príležitostí, čo vedie najmä k vysokej miere nezamestnanosti, napríklad v oblasti Rimavskej Soboty.60 Nezamestnanosť Rómov je stále veľmi vysoká a väčšina odhadov hovorí v priemere o 80 % - 90 %. Existujúce obmedzené pracovné príležitosti sú najmä v neformálnom sektore. Štátne orgány vyvíjajú značné úsilie a vládny splnomocnenec pre rómske komunity hlási vytvorenie 1400 pracovných miest.61 Poradný výbor je však znepokojený zjavným nepochopením závažných prekážok, s ktorými sa Rómovia stretávajú. Ministerstvo práce a sociálnych vecí síce vypracovalo špeciálne pracovné programy zamerané na mládež či sociálne znevýhodnené osoby, podľa zástupcov občianskej spoločnosti však neexistujú opatrenia osobitne navrhnuté na podporu pracovných príležitostí pre často dlhodobo nezamestnaných Rómov s prihliadnutím na ich viacvrstvové znevýhodnenie súvisiace okrem iného s (ne)znalosťou jazyka, so vzdelaním a kultúrnymi bariérami i ďalšími predsudkami a diskrimináciou na trhu práce (pozri vyššie uvedené poznámky k článku 4). Nedávne zmeny v legislatíve upravujúcej sociálnu pomoc podľa všetkého odrážajú verejný názor, že väčšina nezamestnaných Rómov je nezamestnaná z vlastnej vôle a nie pod tlakom okolností.62
60
V decembri 2012 bola miera nezamestnanosti na Slovensku celkovo 14,4 %, ale dosiahla 35,6 % v Rimavskej Sobote, 32,5 % v Revúcej a 30,7 % v Kežmarku. Pozri Tieňová správa Európskej siete proti rasizmu (ENAR) 2012-2013 Rasizmus a súvisiace diskriminačné praktiky v oblasti zamestnanosti na Slovensku.
61
Podľa informácií poskytnutých úradom splnomocnenca dňa 30. septembra 2014 o dosiahnutých výsledkoch v rámci „rómskej reformy“ bolo 11 127 rómskych detí zapojených do projektov pre lepšie vzdelanie a 1400 pracovných miest vytvorených v rôznych projektoch, ako sú pozícia asistenta učiteľa alebo zdravotného mediátora. Realizácia niektorých projektov tvorby zamestnanosti sa však ešte stále nezačala.
62
Novela zákona upravujúceho pomoc v hmotnej núdzi umožňuje podmieniť vyplácanie dávok odpracovaním 32 hodín verejnoprospešných prác. Splnomocnenec vlády pre rómske komunity uvítal tieto právne predpisy a považuje ich za úspech „rómskej reformy“, pretože by mohli „podporovať pracovné návyky Rómov“. Štúdia Rozvojového programu OSN (UNDP) z roku 2010 ukázala, že väčšina Rómov neplní základné kritériá oprávnenosti pre poberanie hlavných sociálnych dávok, čím vyvrátila dojem, že Rómovia radšej vedome „zneužívajú“ sociálny systém, než by si hľadali zamestnanie. Analýza Inštitútu ekonomických a sociálnych štúdií vydaná v októbri 2014 ukazuje, že na rómskych občanov sa minie menej ako 2,2 % verejných výdavkov, a to najmä vo forme prídavkov na deti.
84. Podľa Atlasu rómskych komunít žije 47 % Rómov na Slovensku integrovane s nerómskym obyvateľstvom, pričom väčšina žije v osadách nachádzajúcich sa buď v rámci obcí (12,5 %), na okrajoch dedín (23,5 %) alebo v segregovaných osadách (17 %). Viac ako 10 % rómskych domov nemá prístup k tečúcej vode, mnohé ďalšie obydlia majú vodu len v určitých hodinách dňa a prístup k elektrine je v mnohých osadách prerušovaný alebo žiadny. Bývanie tak ostáva závažným problémom s priamym dosahom na zdravotný stav, prístup k vzdelaniu, zamestnanosti a ostatným právam. Miestne orgány vyššej úrovne údajne často nedostatočne zohľadňujú názory a znepokojenie rómskych lídrov pri rozhodovaní o pridelení bývania alebo poskytovaní verejných služieb (sieťových médií), čo oslabuje účinnosť a praktickosť dosiahnutých výsledkov.63 Obzvlášť alarmujúce je pokračujúce nútené vysťahovávanie.64 Poradný výbor v tejto súvislosti víta úsilie niektorých obecných orgánov s pomocou organizácií občianskej spoločnosti65 ako aj rómskeho splnomocnenca podporiť legalizáciu osád a zabezpečiť tak obyvateľom právo držby.66 Ako je zrejmé z úspešných prípadov úzkeho zapojenia Rómov do rozhodovacích procesov a zavedenia čiastočne inovatívnych prístupov pre ukončenie vzniku get, úloha miestnych orgánov je v tomto procese kľúčová.67 Na mnohých miestach však chýba oddanosť pre vec a podpora ďalšej výstavby bytov sa v niektorých oblastiach využíva na zvýšenie priestorovej segregácie Rómov, okrem iného aj prostredníctvom výstavby múrov.68
85. Pretrvávajú nerovnosti v zdravotnom stave Rómov a ich prístupe k zdravotníckym službám, spôsobené kombináciou niekoľkých faktorov, ako sú nevyhovujúce životné podmienky, nebezpečné životné prostredie, vzdialenosť mnohých rómskych osád od zdravotných stredísk ako aj náklady na zdravotnícke služby či lieky, aj ak sú dotované.69 Navyše sú často hlásené diskriminačné postoje zdravotníckeho personálu voči Rómom.70 Je potrebné pokračovať v zapájaní organizácií občianskej spoločnosti, Ministerstva zdravotníctva a Úradu verejného zdravotníctva v spolupráci s rómskym splnomocnencom do zamestnávania zdravotných mediátorov, ktorí sprevádzajú Rómov pri návšteve zdravotných stredísk.71 Uvedené je naďalej dôležité predovšetkým pre rómske ženy, a to aj s ohľadom na reprodukčné zdravie. Hoci sa vynakladá zvýšené úsilie na zaistenie plne slobodného a informovaného súhlasu pred akýmkoľvek diagnosticko-liečebným postupom, zástupcovia občianskej spoločnosti poukazujú na nutnosť venovať trvalú pozornosť tejto problematike, a to najmä na východnom Slovensku.
63
Správu sídliska Luník IX napríklad podľa všetkého takmer výlučne vedie správa mesta Košice, bez dostatočnej konzultácie so starostom mestskej časti Luník IX.
64
Podľa predstaviteľov občianskej spoločnosti došlo od augusta 2011 do februára 2013 len k 21 vysťahovaniam, v niektorých prípadoch bez poskytnutia náhradného bývania. Pozri aj Situácia Rómov a kočovníkov na Slovensku, Európske fórum Rómov a kočovníkov (ERTF), 2013, http://www.ertf.org/images/Reports/The situation of Roma in the Slovak Republic .pdf.
65
Organizácia ETP napríklad pomáha s projektom bývania v obci Rankovce, ktorý starosta podporuje. Rómskym rodinám je umožnené zakúpiť si pozemok a svojpomocne si postaviť dom. 
66
Návrh nového stavebného zákona je čiastočne určený na odstránenie odhadom 10 000 nelegálnych stavieb na Slovensku, z ktorých mnohé sú v osadách, prostredníctvom ich zlegalizovania či odstránenia. Rómsky splnomocnenec rokuje s Ministerstvom dopravy, výstavby a regionálneho rozvoja o obmedzení negatívnych dosahov zákona na Rómov.
67
V obci Spišský Hrhov napríklad vznikla obecná firma zamestnávajúca Rómov a zaoberá sa výstavbou nízkonákladového bývania s nízkou spotrebou energie. Nájomné za dvojizbový byt nízkeho štandardu v Spišskom Hrhove stojí 16 eur, pričom v iných obciach to môže byť až 130 eur.
68
Priestorová segregácia je v niektorých oblastiach posilnená múrmi postavenými medzi obytnými oblasťami Rómov a Nerómov. V roku 2014 bolo na Slovensku celkovo 14 takýchto múrov.
69
Podľa prieskumu Rozvojového programu OSN z roku 2012 je priemerná dĺžka života Rómov žijúcich v osadách o 10 rokov kratšia ako celoštátny priemer a dojčenská úmrtnosť je dvakrát až trikrát vyššia ako u bežnej populácie.
70
Pokračujúca segregácia rómskych žien na gynekologických a novorodeneckých oddeleniach nemocníc na východnom Slovensku bola napríklad odôvodnená „hygienickými dôvodmi“. Pozri Písomné pripomienky k deviatej a desiatej periodickej správe  Výboru pre odstránenie rasovej diskriminácie (CERD), január 2013.
71
Program na podporu prístupu k zdravotnej starostlivosti v rokoch 2009 a 2011 bol ukončený v roku 2012, avšak obnovený začiatkom roka 2013 aj vďaka podpore rómskeho splnomocnenca. Počet zdravotných asistentov vzrástol na 120 s ďalším plánovaným zvýšením až na 270. Financovanie je však údajne stále neisté.
Poradný výbor v tejto súvislosti zdôrazňuje potenciálnu úlohu komunitných centier, ktoré v niektorých prípadoch slúžia aj na poskytovanie zdravotníckych služieb vo vyhradených hodinách a nachádzajú sa v blízkosti obytných zón Rómov. Výbor však s poľutovaním konštatuje, že údajne asi len 40 centier pracuje efektívne, mnohé boli zatvorené, a domnieva sa, že je potrebné vyvinúť úsilie na podporu pravidelnejšieho využívania komunitných centier na miestnej úrovni v úzkej spolupráci s Rómami a zástupcami občianskej spoločnosti.
Odporúčania
86. Poradný výbor žiada slovenské orgány o intenzívnejšiu koordináciu a strategické vedenie komplexnej podpory prístupu k zamestnanosti pre Rómov. Potrebné je špecifické odborné vzdelávanie s pomocou adekvátnych zdrojov pre podporu dlhodobo nezamestnaných, pričom opatrenia musia byť úzko koordinované s Rómami na centrálnej, regionálnej a miestnej úrovni.
87. Poradný výbor ďalej vyzýva slovenské orgány k zvýšeniu ich úsilia o riešenie bytovej situácie Rómov žijúcich v osadách často bez právneho nároku. Je potrebné nájsť komplexné opatrenia v úzkom a nepretržitom dialógu so zástupcami Rómov na ukončenie priestorovej segregácie a vzniku get Rómov a podporovať ich integráciu v rámci komunít.
88. Poradný výbor považuje za vhodné, aby slovenské orgány pokračovali a zvýšili svoju podporu cielených opatrení na posilnenie rovnakého prístupu Rómov k zdravotníckym službám, s náležitou pozornosťou venovanou špecifickým problémom rómskych žien.
Článok 18 Rámcového dohovoru
Dvojstranné dohody
Súčasný stav
89.
Bolo uzavretých viacero dvojstranných dohôd so susednými štátmi a boli vytvorené bilaterálne medzivládne komisie s cieľom dohliadať na cezhraničnú spoluprácu a ďalej ju podporovať. Poradný výbor konkrétne berie na vedomie začiatok istej technickej spolupráce so susednými štátmi aj v sporných otázkach, ako je občianstvo, a vyjadruje svoje očakávanie, že táto spolupráca poslúži ako nástroj pri hľadaní dlhodobých riešení v súlade s dobrými susedskými vzťahmi. Výbor ďalej víta nedávnu dohodu s Maďarskom o rozvoji infraštruktúry a ekonomických podmienok na južnom Slovensku, ktoré je stále málo rozvinutou oblasťou so značným počtom príslušníkov národnostných menšín.
Odporúčanie
90.
Poradný výbor vyzýva slovenské orgány, aby pokračovali vo svojom úsilí o zachovanie dobrých susedských vzťahov a spolupráce a umožnili dvojstranné dohody podporujúce prístup príslušníkov národnostných menšín k právam vrátane práv ekonomicko-sociálnej povahy.
III.      ZÁVERY
Poradný výbor sa domnieva, že uvedené záverečné poznámky a odporúčania by mohli slúžiť ako východisko pre prijatie uznesenia Výboru ministrov o implementácii Rámcového dohovoru SR.
Štátne orgány týmto vyzývame zohľadniť podrobné zistenia a odporúčania obsiahnuté v častiach I a II štvrtého stanoviska Poradného výboru.72 Slovenským orgánom odporúčame prijať nasledujúce opatrenia na ďalšie zlepšenie implementácie Rámcového dohovoru:
Otázky vyžadujúce okamžité riešenie73
· Venovať zvýšenú pozornosť právam menšín ako neoddeliteľnej súčasti ľudských práv v rámci vládnej agendy a zabezpečiť efektívnu koordináciu medzi inštitúciami vo všetkých otázkach týkajúcich sa ochrany ľudských práv a práv menšín v úzkej spolupráci so zástupcami národnostných menšín a občianskej spoločnosti;

· Komplexne riešiť protirómske postoje vo vzdelávacom systéme a zaviesť potrebné opatrenia na zabezpečenie systematického umiestňovania rómskych detí do integrovaných bežných tried. Umiestnenie do osobitných škôl musí byť vyhradené len pre špecifické a výnimočné prípady;

· Zintenzívniť úsilie o účinnú ochranu Rómov pred diskrimináciou vo všetkých oblastiach života zvyšovaním povedomia o právach a zabezpečením dostatočného vyškolenia policajtov pre riadne vyšetrenie a sledovanie všetkých prípadov rasovej diskriminácie, a to aj prostredníctvom začatia nezávislého vyšetrovania údajných prípadov zneužitia právomocí polície.

Ďalšie odporúčania74
· Naďalej zbierať pravidelné údaje o situácii a prístupe k právam príslušníkov národnostných menšín v úzkej spolupráci so zástupcami menšín, aby tvorba celej súvisiacej politiky vychádzala zo spoľahlivých údajov o rovnosti;
· Poskytovať zodpovedajúcu politickú a finančnú podporu úradu ombudsmana a urýchliť reformu Slovenského národného strediska pre ľudské práva;
· Zachovať pravidelnú podporu kultúrnych aktivít národnostných menšín a zabezpečiť účinné konzultácie so zástupcami všetkých národnostných menšín pri všetkých príslušných rozhodovaniach o pridelení finančných prostriedkov;
· Systematicky a okamžite odsúdiť všetky prípady protimenšinovej rétoriky vo verejnom diškurze a navrhnúť komplexnú stratégiu na podporu rešpektu a medzikultúrneho porozumenia medzi rôznymi skupinami v spoločnosti, a to aj prostredníctvom šírenia pozitívneho obrazu o národnostných menšinách a ich prínose pre

Odkaz na stanovisko treba vložiť do návrhu uznesenia pred jeho predložením GR-H.

Nižšie uvedené odporúčania sú zoradené v poradí zodpovedajúcom článkom Rámcového dohovoru.

Nižšie uvedené odporúčania sú zoradené v poradí zodpovedajúcom článkom Rámcového dohovoru
slovenskú spoločnosť, okrem iného, v oblastiach vzdelávania, médií a kultúry;
>
Zriadiť nezávislý a špecializovaný orgán na vyšetrenie všetkých údajných prípadov zneužitia právomocí polície a jej pochybení a aktívne informovať verejnosť o dostupných opravných prostriedkoch v takýchto prípadoch;
>
Zvýšiť podporu médií menšinových jazykov, najmä médií v jazykoch početne menších menšín a rómčiny;
· Vytvoriť pružný prístup k implementácii legislatívneho rámca pre používanie menšinových jazykov a podporovať pragmatické riešenia, ako vyhovieť požiadavkám obyvateľstva v súlade so zásadami obsiahnutými v Rámcovom dohovore;
· Zabezpečiť dostatočný prístup učiteľov na školách s menšinovým vyučovacím jazykom k príslušným vzdelávacím programom pre výučbu vo všetkých predmetoch a zabezpečiť, aby učebnice obsahovali adekvátne zobrazenie všetkých národnostných menšín a ich histórie na Slovensku;
· Prijať všetky potrebné opatrenia na implementáciu Stratégie SR pre integráciu Rómov a Národného akčného plánu Dekády začleňovania rómskej populácie na centrálnej, regionálnej a miestnej úrovni v úzkej spolupráci so zástupcami Rómov a zintenzívniť úsilie v boji s protirómskymi postojmi v spoločnosti pre účinnú podporu prístupu Rómov k sociálno-ekonomickým právam.

